8 Perkara Ini Boleh Jadi Punca Anak Buat Perangai, Mama Papa Jangan Tersilap Langkah!

Tidak dinafikan, ada kalanya
si kecil sering membuat perangai
, sampai pening
parents
 nak menghadapnya. Apakah mungkin terdapat cara mengatasi anak tantrum?

Untuk mendapatkan lebih banyak info tentang Keibubapaan, sila dapatkannya
di sini.

Menangani anak tantrum

Anak tantrum, buat perangai, merengek, meragam,
 tidak mendengar kata, bahkan mengamuk boleh dikatakan perkara biasa untuk terjadi.

Namun dalam keadaan anda
sebagai ibu bapa
yang mungkin letih dan penat bekerja, apa yang dilakukan anak itu boleh menyebabkan hilangnya rasa sabar.

Tetapi mengapa anak berkelakuan sebegitu? Apakah sebabnya?

Untuk menjawab persoalan itu memerlukan anda untuk menyiasat, mencari punca yang mencetuskan perangai si kecil yang menjengkelkan itu.

Apakah ia disebabkan oleh sikap dan kesilapan anda sendiri?

Cara mengatasi anak tantrum

Jangan terkejut ya jika sikap anak yang suka memberontak itu hakikatnya berpunca daripada diri anda sendiri sebagai
parents
 mereka.

Berikut antara beberapa
kesalahan ibu bapa
 dan cara mengatasi anak tantrum:

1. Ibu bapa jauh

Ibu bapa dalam kategori ini kewujudannya ada secara fizikal tetapi lebih sibuk menghadap telefon, tugasan kerja atau hobi.

Mereka hanya memenuhi keperluan fizikal anak seperti makanan, pakaian dan tempat tinggal serta tidak mengendahkan
keinginan emosi anak
 untuk berasa dikasihi dan dilindungi.

Anak-anak kerap berasa tidak selamat, kurang keyakinan diri dan cenderung bersikap agresif.

Cara mengatasi anak tantrum: Berikan mereka kasih sayang secara fizikal dan emosi.

2. Terlalu mengawal

Anda mungkin berasa sikap terlalu mengawal ini adalah untuk melindungi anak.

Tetapi anak yang dibesarkan dengan cara ini dipercayai
lebih kerap memberontak
 terhadap ibu bapa mereka, s
elain sering mengalami kegelisahan dan ketakutan untuk membuat kesilapan.

Untuk menangani anak tantrum ini adalah dengan elakkan daripada terlalu mengawal pergerakan anak.

Biarkan anak bebas beraktiviti tetapi masih tetapkan had untuk mereka ikuti.

3. Kurangkan menjerit sebagai cara mengatasi anak tantrum

Kesalahan paling biasa dilakukan ibu bapa adalah menengking anak.

Sebagai ibu bapa, kita mungkin berasa jeritan sebagai cara terbaik untuk mendisiplinkan anak.

Tetapi hakikatnya
kanak-kanak yang sering ditengking
 sering berasa tidak selamat serta lebih agresif secara fizikal dan lisan.

4. Ganjaran

Setiap ibu bapa pasti mempunyai pengalaman anak mengamuk ketika berada di
mall
.

Antara cara menangani anak tantrum yang sering digunakan adalah ‘merasuah’ mereka dengan sesuatu agar rengekan atau amukan berhenti, betul tak?

Tetapi ia cumalah penyelesaian sementara sahaja.

Apa kata anda fokus untuk lebih mendengar anak secara aktif dan memahami keperluan mereka.

Hadkan pemberian ganjaran sebagai balasan untuk kelakuan baik mereka. Berikan lebih pujian untuk tingkah laku positif dan baik.

5. Tiada batasan

Mungkin kedengaran idea yang baik untuk membiarkan anak bebas meneroka tanpa batasan.

Tetapi kesannya boleh mengakibatkan mereka ralat dalam
memikul tanggungjawab
, sukar mengawal dan mendisiplinkan diri.

Cara mengatasi anak tantrum: Wujudkan batasan tetapi bukan mengawal. Ia mengajar anak untuk menguruskan kehidupan berdasarkan peraturan di sekeliling mereka.

Baca juga:

6. Menjadi sahabat anak? Ini bukan cara mengatasi anak tantrum

Apabila cuba menjadi sahabat dan bukannya ibu bapa, secara tidak langsung tiada lagi keperluan untuk anak menganggap anda sebagai contoh teladan untuk diikuti.

Ia juga meletakkan anda setara dalam hubungan dengan anak-anak daripada mempunyai hubungan ibu bapa-anak.

Sebaiknya, walaupun akan ada masanya timbul perselisihan faham dengan anak, teruskan untuk menjadi ibu bapa dan bukannya rakan mereka.

7. Memalukan anak

Berkongsi gambar anak dengan momen
 yang kurang menyenangkan boleh menjadi perkara yang memalukan buat mereka.

Ia bukan sahaja merosakkan harga diri anak, tetapi menyebabkan mereka cenderung memberontak.
Bahkan ini boleh menjejaskan hubungan anda dengan anak.

Anda juga harus mengelak daripada menuturkan ayat seperti “Mama penat melayan kerenah awak” atau “Awak budak yang nakal”.

Anda mungkin tidak sengaja memalukan anak apabila berada dalam kekecewaan.

Apabila itu berlaku, cara mengatasi anak tantrum disebabkan kesilapan tersebut adalah meminta maaf dengan segera.

8. Sentiasa melayani bukan cara mengatasi anak tantrum

Anda mungkin berasa ia adalah tugasan ibu bapa untuk sentiasa melayan anak setiap masa agar mereka tidak meragam atau tantrum.

Hakikatnya,
anak perlu dibiarkan untuk berasa bosan
.

Kebosanan yang melanda anak akan membuatkan mereka mencipta permainan baru melibatkan kreativiti mereka dan belajar untuk menghiburkan diri sendiri.

Anak juga dapat berinteraksi dengan lebih baik bersama
adik-beradik
 atau rakan mereka apabila perlu bekerjasama untuk mengurangkan kebosanan.

Kesimpulannya

Tiada ibu bapa yang sempurna.
Normal untuk anda melakukan kesilapan, berasa menyesal dan mungkin mengulanginya berulang kali kerana k
ita semua manusia biasa.

Namun cara mengatasi anak tantrum yang terbaik adalah untuk belajar daripada kesilapan dan mengubah tabiat anda sebelum ia boleh menjejaskan kehidupan mereka.


Ini 8 Cara Sediakan Bekalan Makanan Baby 6 Bulan Kepada Pengasuh, Mudah! Senang Kerja Ibu

Baby
 sudah boleh makan makanan pejal? Alamak, ibu perlu sediakan bekalan menu makanan bayi 6 bulan untuk
dihantar ke rumah pengasuh
. Bagaimana, ya?

Tepat sangat pemilihan anda untuk membaca artikel ini kerana Hello Doktor akan berkongsikan cara sediakan makanan bayi 6 bulan untuk pengasuh.

Untuk mendapatkan lebih banyak info tentang Keibubapaan, sila dapatkannya
di sini.

Menu makanan bayi 6 bulan

Sebelum kita pergi kepada cara sediakan makanan bayi 6 bulan untuk pengasuh, sudah tentu anda sebagai ibu bapa harus mengetahui apakah
jenis makanan
 sesuai untuk diberikan kepada si kecil.

Makanan bayi dibuat daripada hanya enam jenis bahan asas, iaitu:

Buah-buahan

Sayur-sayuran

Bijirin

Tenusu

Air

Daging (ikan, ayam, lembu)

Penggunaan
bahan perasa tambahan
 seperti
gula atau garam
 amat tidak digalakkan. Penambahan bahan perisa seperti inilah yang menyebabkan makanan hari ini menjadi tidak sihat.

Apabila anda dapat menghindari penggunaan bahan perasa – bukan mengehadkan – ia menjadikan menu makanan bayi 6 bulan lebih sihat. Ini sekali gus mencegah daripada mengembangkan tabi
at pema
kanan tidak sihat.

Ikuti 5 langkah berikut untuk menghasilkan pelbagai hidangan ringkas buat si comel anda:

Pilih beberapa
resipi makanan bayi
untuk dibuat. Hidangan ini boleh menj
adi p
uri bahan tunggal atau campuran perisa pelengkap.

Basuh tangan
 anda terlebih dahulu sebelum mula memasak. Amalan ini adalah penting untuk memastikan tahap kebersihan tangan dan menyingkirkan sebarang bahan tercemar.

Sediakan bahan-bahan yang diperlukan. Basuh, gosok, kupas dan potong buah-buahan dan sayur-sayuran mengikut keperluan.

Pastikan makanan masak hingga empuk – tidak kira sama ada anda membakar, mengukus, menggoreng, atau bahkan memasak menggunakan gelom
bang mik
ro.

Jadikan makanan ke dalam bentuk puri. Masukkan bahan tambahan lain ke dalam puri seperti
susu ibu atau formula
 mahupun air.

Cara yang paling mudah untuk membuat makanan bayi adalah dengan memasukkan buah atau sayuran pilihan ke dalam pemproses makanan (
food processor
)
.

Menu makanan bayi 6 bulan: Cara penyimpanan

Di atas, anda telah mengetahui secara asas cara menghasilkan makanan buat si comel. Kini, anda harus menyimpan setiap makanan yang dihasilkan – kerana bayi tidak akan boleh menghabiskan semua makanan dalam masa sehari!

Menyimpan makanan lenyek

Makanan yang dilecek atau dilenyek boleh disimpan di
refillable squeeze pouches
 – boleh didapati dengan mudah
secara atas talian.

Penggunaan bekas isian semula ini memudahkan ibu untuk penyediaan makanan terutamanya apabila diberikan kepada pengasuh nanti.

Menyimpan puri dalam menu makanan bayi 6 bulan

Untuk makanan jenis puri, biasanya ia akan dihasilkan dalam jumlah yang banyak sekali gus – biasanya sebagai bekalan seminggu atau untuk beberapa hari.

Ia perlu disimpan di dalam
peti sejuk
 biasa menggunakan bekas tertutup. Ini penting bagi memastikan kesegaran makanan ini kekal untuk tempoh antara 3-4 hari.

Jika anda menghasilkan puri dalam jumlah yang banyak, disarankan untuk menggunakan dulang
kiub ais.
 Anda hanya perlu menuangkan puri ke dalamnya dan disimpan di dalam bahagian peti sejuk beku.

Dengan kaedah ini, anda boleh menyimpan puri dalam saiz yang kecil dan mencampurkannya dengan puri lain untuk memperkenalkan
perisa makanan baharu
 kepada bayi. Paling penting, menu makanan bayi 6 bulan yang dibekukan ini boleh kekal segar sehingga 3 bulan atau lebih.

Sekiranya ingin memberi si kecil makan puri yang dibekukan ini, anda boleh memanaskannya di atas dapur atau menggunakan
ketuhar gelombang mikro.

Menyimpan makanan pepejal

Seperti makanan pepejal dewasa, ia boleh dimasukkan ke dalam bekas tertutup dan disimpan di dalam peti sejuk.

Sebaiknya gunakan bekas makan bersaiz kecil kerana biasanya anak tidak memerlukan
kuantiti makanan
 yang banyak.

Label & letakkan tarikh menu makanan bayi 6 bulan

Setiap makanan yang disimpan di dalam peti sejuk atau untuk dibekukan, amat disarankan untuk dilabelkan dengan tarikh.

Baca juga:

Cara sediakan makanan bayi 6 bulan untuk pengasuh

Bagaimana jika ingin membawa bekal makanan bayi kepada pengasuh ya?

Berikut ialah beberapa petua untuk menghantar makanan bayi buatan sendiri kepada pengasuh sebagai panduan
buat ibu bapa
:

Setiap hari

Anda boleh mencairkan beberapa bilangan kiub makanan yang diperlukan pada malam sebelumnya.

Cara mencairkan yang disarankan adalah dengan meletakkan kiub makanan tersebut ke dalam bekas kecil bertutup dan diletakkan di bawah peti sejuk biasa.

Cara sediakan makanan bayi 6 bulan untuk pengasuh #Bekalan 2-3 hari

Jika anda ingin membekalkan makanan untuk 2-3 hari sekali gus, gunakan cara yang sama seperti di atas tetapi menggunakan bekas berasingan. Jumlah kiub makanan yang akan dicairkan bertambah – bergantung kepada
keperluan bayi
.

Pastikan di atas bekas makanan itu disertakan tarikh ‘guna sebelum’ untuk memastikan tahap makanan kekal elok.

Jangan lupa menitipkan pesanan kepada pengasuh untuk menyimpan bekalan tersebut di dalam peti ais.

Untuk pengetahuan anda, kiub makanan yang dicairkan ini biasanya dapat bertahan hingga tempoh 48 jam.

Menggunakan termos

Jika ingin memudahkan pengasuh, anda boleh mencairkan serta
memanaskan makanan
 yang akan dibekalkan. Kemudian simpankan ia ke dalam termos. Makanan akan kekal panas sehingga tempoh 7 jam!

Secara mingguan

Bagi bekalan makanan yang dihantar secara mingguan, sebaiknya ia diberikan dalam bentuk kiub makanan dalam bekas berasingan. Pastikan anda melabelkan tarikh untuk panduan pengasuh.

Semoga perkongsian mengenai menu makanan bayi 6 bulan & cara penyediaan bekalan untuk dihantar ke pengasuh ini dapat dijadikan
panduan berguna untuk ibu bapa
 di luar sana. Selamat mencuba!


Perkembangan EQ & IQ Perlu Seimbang, Kriteria Penting Untuk Anak Membesar, Kata Pakar

Apabila bercakap mengenai tumbesaran anak, biasanya kita akan melebihkan
aspek perkembangan
 IQ (kepintaran). Sedangkan pada hakikatnya kecerdasan emosi (EQ) yang seimbang juga penting.

Teruskan pembacaan untuk mengetahui lebih lanjut mengenainya.

Untuk mendapatkan lebih banyak info tentang Kesihatan, sila dapatkannya
di sini.

Kepentingan perkembangan emosi kanak-kanak

Ibu bapa harus mengambil berat mengenai keseimbangan perkembangan IQ dan EQ anak-anak, bukan hanya memberi penekanan kepada perkembangan IQ sahaja.

Pakar Perunding Pediatrik dari Pusat Perubatan Ara Damansara, Dr. Rakhee Yadav berkata, kanak-kanak memerlukan perkembangan IQ dan EQ (kecerdasan emosi) yang seimbang untuk bersedia menghadapi masa depan.

“Ini kerana bukan sahaja kejayaan profesional penting untuk masa hadapan, tetapi kemampuan untuk membina
hubungan sosial
,
mengendalikan tekanan
 dan menjalani kehidupan dengan penuh keyakinan juga perlu diseimbangkan,” ujar Dr Rakhee.

Kiri: Dr. Rakhee Yadav, Pakar Perunding Pediatrik dari Pusat Perubatan Ara Damansara dan Profesor Madya Dr Cheah Pike See, Pakar Neurosains dan Anatomi di Universiti Putra Malaysia (UPM).

Bagi Pakar Neurosains dan Anatomi di Universiti Putra Malaysia (UPM), Profesor Madya Dr Cheah Pike See, “
Bonding
(jalinan hubungan)
, Experience
(pengalaman)
, Nutrition
(pemakanan) adalah aspek penting untuk kanak-kanak yang sedang membesar.

Tambah beliau lagi, “Ketiga-tiga blok pembinaan penting itu menyumbang kepada kebolehan intelektual,
emosi
dan sosial anak. Ia menjadi asas kepada kejayaan masa depan dan perkembangan holistik sepanjang hayat.”

Pelan Pembangunan Pendidikan Malaysia 2013-2025 (Pendidikan Prasekolah hingga Lepasan Menengah) turut mengiktiraf
kepentingan kecerdasan emosi
 dan mengembangkan EQ pelajar di samping
kemahiran akademik
.

Kecerdasan emosi dan pemakanan

Dr Rakhee menjelaskan,
otak manusia
 merupakan ciptaan semula jadi yang menarik. Semasa pertumbuhannya, sel-sel otak berkembang untuk membina pelbagai sambungan dan rangkaian. Lebih banyak sel otak berhubung, ia akan menyokong perkembangan holistik otak.

“MFGM dan DHA mengeluarkan bahan kimia otak yang disebut sebagai
neurotransmitter
, yang berfungsi menghantar maklumat dari satu sel otak ke sel lain, sekali gus mengawal kebolehan mental dan emosi.

“Amat penting untuk
ibu bapa
 memahami khasiat yang diperlukan semasa tempoh awal kehidupan anak. Sebaik-baiknya, anak harus mendapat nutrisi yang mengandungi MFGM bagi menyokong perkembangan emosi kanak-kanak dan tahap DHA mengikut saranan pakar untuk perkembangan IQ mereka,” tambah Dr Rakhee.

Dari kiri: Pakar Perunding Pediatrik Pusat Perubatan Ara Damansara, Dr Rakhee Yadav; Pelakon, Penyanyi, Usahawan, Enfagrow A+ Mom, Nur Fazura Sharifuddin; Pengurus Besar Mead Johnson Nutrition, Malaysia, Singapura dan Vietnam, Brian Fischel; Pakar Neurosains dan Anatomi di Universiti Putra Malaysia (UPM), Profesor Madya Dr Cheah Pike See, dan Pengarah Pemasaran Mead Johnson Nutrition Malaysia, Singapura, Vietnam, Wong Choy Yee.

Kedua-dua pakar ini berkongsi maklumat tersebut semasa majlis pelancaran
Enfagrow A+ MindPro Holistic Brain Expo
 yang turut disertai oleh Pengurus Besar Mead Johnson Nutrition, Malaysia, Singapura dan Vietnam, Brian Fischel dan Ibu Selebriti Enfagrow A+ MindPro, Nur Fazura Sharifuddin.

Menurut Brian, “Enfagrow A+ MindPro mengiktiraf
peranan penting pemakanan
 yang kuat sepanjang tempoh lima tahun pertama dalam kehidupan kanak-kanak bagi memupuk perkembangan otak secara menyeluruh.”

“Dengan pengalaman dan kepimpinan dalam industri berdekad lamanya, Enfagrow A+ MindPro telah merevolusikan pemakanan kanak-kanak menerusi penemuan saintifik seperti DHA & MFGM.”

“Kami tetap teguh dalam komitmen kami untuk memperkasakan ibu bapa dan pendidik, yang menggalakkan pendekatan secara holistik kepada
 perkembangan otak
 kanak-kanak,” jelas Brian.

Brian Fischel, Pengurus Besar Mead Johnson Nutrition, Malaysia, Singapura dan Vietnam

Rangsang kecerdasan emosi anak

Ekspo Pendidikan anjuran Enfagrow A+ Mindpro dengan kerjasama Universiti Putra Malaysia (UPM) ini merupakan platform untuk mewujudkan kesedaran meluas dalam masyarakat, dengan mengetengahkan kepentingan membina asas yang tepat sejak kecil lagi.

Jadi untuk
merangsang kepintaran
 dan menggalakkan perkembangan emosi kanak-kanak, apa kata anda bawa anak-anak ke ekspo ini.

Di sini, si kecil akan mendapat pelbagai pengalaman interaktif termasuk jelajah maya Brainverse – kubah berkilau ruangan ‘dalaman otak’ untuk paparan
rangkaian saraf
 apabila otak berkembang sepanjang lima tahun pertama kehidupan kanak-kanak.

Terdapat juga acara
pendidikan
 interaktif lain yang baik untuk kecerdasan emosi seperti pameran otak sebenar, permainan anatomi otak sintetik, teknologi interaktif tentang bagaimana otak berfungsi serta cabaran otak yang menyeronokkan!

Kemasukan ke
Holistic Brain Expo
 yang diadakan di Orange Concourse, Sunway Pyramid ini adalah secara percuma dan ia berlangsung selama 4 hari bermula 18 hingga 31 Mei, dari jam 10 pagi hingga 10 malam.


Radiasi Tahap Rendah, Rangsang Sel Kanser?

Jika dahulu radiasi dos rendah (tahap rendah), yang bersamaan dengan melakukan tiga kali imbasan CT (
CT-Scan),
 adalah dianggap selamat. Namun kini, berdasarkan kajian untuk menguji kesan dos radiasi yang rendah dalam esofagus tikus yang dilakukan oleh saintis di
Wellcome Sanger Institute
 dan
University of Cambridge,
 menunjukkan ia memberikan rangsangan ke atas sel
kanser
 untuk bersaing dengan sel normal dalam tisu yang sihat.

Melalui kajian ini mendapati bahawa dos radiasi yang rendah berkeupayaan untuk meningkatkan bilangan sel dengan mutasi di p53, perubahan genetik terkenal yang dikaitkan dengan kanser. Walau bagaimanapun, memberikan tikus dengan antioksidan sebelum radiasi dapat menggalakkan pertumbuhan sel sihat yang dapat melawan dan menggantikan sel mutan p53.

Merebak dan Bersaing

Hasil kajian yang diterbitkan dalam
Cell Stem Cell,
pada 18 Julai lalu, menunjukkan dos radiasi yang rendah menggalakkan penyebaran sel-sel yang mampu menyebabkan wujudnya kanser di dalam sel tisu yang sihat.

Dalam penyelidikan sebelum ini, menunjukkan bahawa sel tisu biasa, seperti kulit, merupakan medan perang, iaitu sebagai tempat di mana sel mutan bersaing dengan sel-sel yang sihat untuk mendapatkan ruang. Secara umumnya, dalam badan kita semua sememangnya mempunyai sel mutan yang berkeupayaan merangsang kanser dalam sel-sel tisu yang sihat, termasuklah dengan sel mutasi p53, yang akan meningkat seiring dengan pertambahan usia. Akan tetapi, hanya sedikit sahaja sel yang akan berubah membentuk sel kanser.

Manakala dalam kajian terbaharu ini, pengkaji dapat membuktikan bahawa radiasi walau hanya pada tahap yang rendah, mempunyai kemungkinan merangsang sel mutan di dalam esofagus. Penyelidik dari
Sanger Institute
bersama kolaborator (
collaborator
) memberikan tikus uji kaji sebanyak 50 miligram sinaran radiasi, yang bersamaan dengan 3 atau 4 imbasan CT (
CT Scan)
. Hasil keputusan daripada ujian ini, menunjukkan sel-sel mutan p53 merebak dan bersaing dengan sel-sel sihat.

Radiasi sebabkan Pertempuran antara Sel?

Salah seorang pengkaji dan juga penulis pertama laporan
Cell Stem Cell,
Dr. David Fernandez-Antoran berkata, “Badan kita adalah seperti “
Game of Clones”
, di mana ia merupakan medan pertempuran ruang antara sel-sel normal dan sel-sel mutan. Hasil ujian memberikan keputusan bahawa dos radiasi yang rendah, seperti 3 imbasan CT, berisiko untuk mengembangkan dan merangsangkan sel mutan. Ini bermakna kami telah menemui risiko tambahan lain yang turut berpotensi untuk mewujudkan kanser.

Dalam kajian seterusnya yang dijalankan, tikus yang diuji turut diberikan antioksida,
N-Acetyl Cysteine
 (NAC) sebagai ubatan, sebelum didedahkan kepada tahap radiasi yang sama. Hasil keputusan menunjukkan ubatan antioksidan membantu merangsang sel normal untuk bersaing dan menyingkirkan sel mutan p53.

Walau bagaimanapun, pemberian antioksidan sahaja tanpa pendedahan kepada radiasi tidak membantu sel untuk melawan sel mutan.

Menurut seorang lagi penulis daripada
Wellcome Sanger Institute,
 Dr. Kasumi Murai berkata, memberi tikus dengan ubatan antioksidan sebelum mendedahkan mereka kepada dos radiasi rendah dapat membantu merangsang sel-sel sihat untuk melawan sel mutan di esofagus, sekali gus menyingkirkannya dari badan.

Jelas Dr. Murai lagi, pengkaji masih tidak dapat memutuskan mengenai kesan terapi ini jika dilakukan pada tisu badan yang lain, di mana ia berkemungkinan boleh merangsang sel-sel kanser di bahagian lain untuk menjadi lebih kuat. Apa yang pasti, menurut kajian lain yang dilakukan, penggunaan jangka panjang antioksidan sahaja tidak berkesan untuk mencegah kanser kepada manusia.

Masih Sukar Difahami

Setiap hari kita sebenarnya terdedah kepada pelbagai sumber radiasi pengionan (
ionising radiation
), termasuk daripada sumber semula jadi dari tanah dan batuan serta yang terhasil daripada prosedur perubatan seperti imbasan CT (
CT Scan)
 dan x-ray.

Radiasi pada dos yang rendah, seperti pendedahan kepada proses pengimejan perubatan, pada ketika ini masih dianggap selamat kerana dikatakan kaedah ini hanya menyebabkan kerosakan DNA pada jumlah yang kecil dan memberikan impak yang minimum pada tahap kesihatan untuk tempoh jangka panjang. Sehingga kini kesan terdedah kepada radiasi pada tahap rendah masih lagi menjadi tanya tanya. Ini bermakna untuk memahami risiko sebenar yang berkaitan dengan dos radiasi yang rendah adalah sukar.

Walau bagaimanapun, pengkaji mencadangkan bahawa risiko yang wujud ini perlu dipertimbangkan dalam menilai tahap keselamatan bagi penggunaan radiasi. Kajian ini juga menyarankan kemungkinan langkah-langkah pencegahan yang boleh diambil bagi mengelakkan keadaan ini daripada berlaku adalah dengan mempertingkatkan sel-sel yang sihat untuk bersaing dan membasmi sel-sel yang berkeupayaan untuk merangsang kanser.


Manfaat Sauna Untuk Kesihatan

Sauna merupakan satu kaedah terapi yang wujud ribuan tahun dahulu dan masih popular sehingga ke hari ini. Ia dikatakan dapat membantu ramai individu untuk berehat dan mencapai ketenangan, selain dipercayai dapat memberikan manfaat kesihatan. Namun, apakah sebenarnya manfaat sauna dari aspek kesihatan?

Fakta ringkas tentang sauna

Sauna adalah tempat di mana individu mendapatkan ketenangan daripada haba kering

Ia memberikan manfaat kepada kesihatan kardiovaskular seperti melakukan senaman

Mengambil minuman alkohol sebelum sauna boleh mendatangkan bahaya

Individu yang mempunyai masalah kardiovaskular atau hamil perlu mendapatkan nasihat dari pakar perubatan sebelum melakukan sauna

Apa itu sauna?

Sauna kebiasaannya merupakan sebuah bilik yang bersuhu antara 70° hingga 100°C. Sauna tradisional di Finland biasanya menggunakan haba kering, kelembapan relatif antara 10 hingga 20 peratus. Bagi sauna jenis lain, mungkin akan menggunakan kadar kelembapan yang lebih tinggi. Apabila suhu kulit meningkat, ia secara tidak langsung akan menyebabkan keluarnya peluh. Kadar denyutan jantung juga akan meningkat untuk mengekalkan suhu badan.

Bergantung kepada suhu, terdapat beberapa jenis sauna;

Pembakaran kayu – biasanya mempunyai kelembapan rendah dan suhu yang tinggi.

Pemanasan secara elektrik – sama seperti sauna pembakaran kayu, sauna jenis ini mempunyai suhu yang tinggi dan kelembapan rendah.

Bilik inframerah – sauna inframerah jauh (FIRS) berbeza dari pembakaran kayu dan pemanasan elektrik. Lampu khas yang menggunakan gelombang cahaya digunakan untuk memanaskan badan, bukan keseluruhan ruang. Biasanya menggunakan suhu yang rendah tetapi tetap akan menyebabkan seseorang individu berpeluh. Suhu biasa sauna ini adalah lebih kurang 60°C.

Bilik stim – ia adalah berbeza daripada sauna. Tidak menggunakan haba kering seperti sauna lain, bilik stim melibatkan tahap kelembapan yang tinggi dan haba yang lembap.

Apakah manfaat sauna?

Tanpa mengira jenis sauna, atau tahap kelembapan, ia tetap memberikan kesan yang sama kepada badan. Apabila seseorang individu berada di dalam sauna, kadar degupan jantung akan meningkat dan saluran darah akan mengembang. Ini sekali gus akan meningkatkan peredaran darah, sama seperti jika anda melakukan senaman tahap rendah dan sederhana bergantung kepada tempoh sauna. Degupan jantung mungkin meningkat antara 100 hingga 150 denyut ketika menggunakan sauna. Ini dapat membawakan beberapa manfaat sauna.

Antara manfaat sauna adalah:

 Mengurangkan kesakitan

Peningkatan peredaran darah mungkin dapat membantu mengurangkan kesakitan otot, memperbaiki pengerakan sendi dan mengurangkan sakit arthritis. Haba akan merangsang endorfin juga memberikan kesan baik kepada kesakitan, sekali gus membantu mempercepatkan proses penyembuhan semula jadi.

 Mengurangkan tekanan

Sauna dapat membantu mengurangkan tekanan. Haba dari sauna akan merangsang pengeluaran endorfin – bahan kimia semula jadi yang membuatkan emosi anda menjadi lebih baik. Sebagaimana sauna dapat memperbaiki peredaran darah, dalam masa yang sama ia juga menggalakkan rasa tenang. Ini dapat memperbaiki rasa ketenangan dan kesejahteraan dalam diri.

 Singkir toksin

Berpeluh dalam sauna membantu mengurangkan tahap plumbum, tembaga, zink, nikel, merkuri dan bahan kimia – toksin yang biasa diserap apabila badan berinteraksi dengan persekitaran di sekeliling.

 Bersihkan kulit

Sauna dapat membersihkan kulit. Apabila badan berpeluh, kulit akan menjadi bersih dan sel kulit mati akan diganti – menjadikan kulit anda dapat berfungsi dengan baik. Sauna kering akan menjadikan kulit anda kering semasa menggunakan sauna. Bagi individu yang menghidapi psoriasis akan mendapati simptom itu berkurangan semasa dalam sauna. Tetapi bagi individu yang mengalami dermatitis atopik, mungkin akan mendapati ia bertambah teruk.

 Tingkatkan prestasi kardiovaskular

Apabila suhu badan meningkat, kadar degupan jantung juga meningkat. Apabila badan cuba untuk menyejukkan, kadar degupan jantung akan menurun. Ia memberikan jantung senaman yang sihat. Sauna juga dikaitkan dengan dapat menjadikan kadar tekanan darah menurun dan meningkatkan fungsi jantung.

 Tidur lebih baik

Melakukan sauna dikatakan dapat menjadikan tidur anda lebih baik. Kajian menunjukkan penurunan endorfin, berkurangan secara perlahan selepas endorfin membantu memudahkan tidur anda.

 Kurangkan asma

Individu yang menghidapi asma mungkin akan merasakan beberapa simptom berkaitan asma berkurangan ketika dalam sauna. Sauna membantu menjadi saluran udara lebih terbuka, melegakan kahak dan mengurangkan tekanan.

 Mengurangkan berat

Sauna juga dipercayai adalah sebagai satu cara untuk mengurangkan berat dengan usaha yang minimum. Ketika berada di dalam sauna, kadar degupan jantung akan meningkat. Kajian mengatakan, sesi sauna selama 20 minit di bawah suhu sekitar 76°C, dapat membakar lebih daripada 500 kalori. Metabolisme badan akan meningkat seperti melakukan senaman fizikal dan merupakan kaedah terbaik untuk mengekalkan berat badan.

Anda mungkin berminat untuk membaca artikel:

Bolehkah Madu Merawat Asma?

Cuba Cara Ini Untuk Merawat Psoriasis Secara Semula Jadi

Tip Menguruskan Tekanan

Asma atau Pneumonia?


Ini Keistimewaan Sistem Reproduktif Wanita, Kena Belajar Menghargainya!

Sistem reproduktif perempuan bukan hanya berkisar tentang haid dan kehamilan. Ia lebih daripada itu. Nak tahu lebih lanjut, semak artikel ini.

Untuk mendapatkan lebih banyak info tentang Kesihatan Wanita, sila dapatkannya
di sini.

Apakah itu sistem reproduktif perempuan?

Sistem reproduktif wanita termasuk faraj, uterus, tiub fallopian dan ovari. Berbeza dengan lelaki, sistem ini terletak kesemuanya di bahagian pelvis.

Bahagian luar organ reproduktif wanita disebut sebagai vulva, yang bermaksud penutup.

Terletak di antara kaki, vulva melitupi bukaan ke dalam faraj dan organ reproduktif lain yang terletak di dalam badan.

Kawasan berdaging di atas bahagian atas
bukaan faraj
 digelar mons pubis. 2 pasangan flap kulit yang digelar labia mengelilingi bukaan faraj.

Klitoris, iaitu satu organ sensori kecil, terletak di hadapan vulva dimana lipatan labia bertemu.

Di antara labia adalah bukaan uretra dan faraj. Apabila perempuan menjadi matang dari
sudut seksual
, labia luar dan mons pubis dilitupi oleh bulu ari-ari.

Sistem reproduktif perempuan #Keadaan faraj

Faraj ialah tiub berongga dan berotot yang memanjang daripada bukaan faraj
kepada rahim
.

Panjang faraj ialah sekitar 8 ke 12 sentimeter di dalam wanita dewasa. Disebabkan ia mempunyai dinding berotot, ia boleh membesar dan mengecut.

Kebolehan untuk menjadi luas dan sempit membuatkan faraj mampu menampung objek sekecil tampon dan sebesar bayi.

Dinding berotot faraj dijajari membran mukosa yang membuatkan ia dilindungi dan lembap.

Faraj mempunyai beberapa fungsi seperti hubungan
kelamin
, laluan keluar bayi semasa bersalin dan laluan darah haid keluar dari rahim.

Lapisan nipis tisu dengan satu atau lebih lubang, yang dinamakan
hymen (selaput dara)
menutupi sebahagian dari bukaan faraj. Hymen kebiasaannya berbeza dari seorang ke seorang yang lain.

Faraj berhubung dengan uterus atau rahim  di serviks. Serviks mempunyai dinding yang kuat dan tebal. Bukaan serviks adalah sangat kecil.

Semasa bersalin,
 serviks boleh mengembang untuk membolehkan bayi lalu.

Memahami uterus, tiub fallopian & ovari dalam Sistem reproduktif perempuan

Uterus berbentuk seperti buah pear terbalik dengan dinding yang tebal dan berotot. Malah, uterus mengandungi antara otot yang paling kuat di dalam
tubuh wanita
.

Otot ini boleh berkembang dan mengecut untuk menampung pembesaran janin dan kemudian membantu menolak bayi keluar semasa bersalin.

Semasa wanita tidak hamil, uterus hanya 7.5 sentimeter panjang dan 5 sentimeter lebar.

Di sudut atas uterus,
tiub fallopian
 menghubungkan uterus dengan ovari.

Ovari adalah 2 organ berbentuk bujur yang terletak pada bahagian atas kiri dan kanan uterus.

Ia mempunyai misi untuk menghasilkan, menyimpan dan melepaskan telur ke dalam tiub fallopian di dalam proses yang
dinamakan ovulasi.

Setiap ovari berukuran sekitar 4 ke 5 sentimeter di dalam sistem reproduktif perempuan dewasa.

Terdapat 2 tiub fallopian di mana setiap satunya melekat pada bahagian tepi uterus.

Tiub fallopian adalah sekitar 10 sentimeter panjang dan lebarnya seperti sehelai spageti. Di dalam setiap tiub terdapat laluan kecil yang lebih sempit dari jarum menjahit.

Di sebelah hujung lain tiub fallopian adalah bahagian berumbai yang kelihatan seperti corong. Bahagian berumbai ini melitupi di
sekeliling ovari
tetapi tidak sepenuhnya melekat padanya.

Apabila telur keluar dari ovari, ia masuk ke dalam tiub fallopian. Sebaik sahaja telur di dalam tiub fallopian, rambut-rambut kecil di dalam dinding tiub membantu menolaknya menuju ke uterus.

Ovari juga merupakan sebahagian dari sistem endokrin kerana ia
menghasilkan hormon
 seksual wanita seperti estrogen dan progesterone.

Baca juga:

Apakah yang dilakukan oleh sistem reproduktif wanita?

Sistem reproduktif perempuan membolehkan wanita untuk:

Menghasilkan telur (ova);

Menjalani hubungan seksual;

Melindungi dan menyuburkan telur yang telah tersenyawa sehingga ia berkembang sepenuhnya;

Melahirkan anak.

Reproduksi seksual tidak boleh berlaku tanpa organ seksual yang digelar gonad.

Walaupun kebanyakan orang fikir bahawa gonad sebagai testis lelaki, kedua-dua jantina mempunyai gonad.

Tetapi bagi wanita, gonad mereka ialah ovari.

Gonad wanita menghasilkan telur, manakala gonad lelaki menghasilkan sperma. Selepas telur disenyawakan oleh sperma, telur tersebut digelar zygote.

Apakah itu kitaran haid?

Kitaran haid berlaku apabila perempuan mula melepaskan telur sebagai bahagian dari
kitaran bulanan
. Dalam ovulasi, ovari menghantar satu telur kecil ke dalam salah satu tiub fallopian.

Melainkan telur tersebut disenyawakan oleh sperma, telur tersebut akan mengering dan meninggalkan badan sekitar 2 minggu kemudian melalui uterus.

Proses ini dinamakan haid. Darah dan tisu dari lapisan dalam uterus bergabung untuk membentuk aliran haid, dimana dalam kebanyakan perempuan berlaku dalam 3 ke 5 hari.

Sebelum kitaran ini, perempuan dan wanita kebiasaannya mengalami simptom fizikal dan emosi yang dinamakan
sindrom prahaid (PMS)
 seperti jerawat dan perut berangin.

Persenyawaan dan kehamilan berkaitan sistem reproduktif perempuan

Jika seorang wanita dan lelaki melakukan hubungan kelamin dalam tempoh beberapa hari sekitar ovulasi wanita, persenyawaan boleh berlaku.

A
pabila lelaki berejakulasi, antara 1.5 ke 6.0 mililiter air mani masuk di dalam sistem reproduktif perempuan iaitu faraj.

Antara 75 ke 900 juta sperma terdapat dalam jumlah
air mani
 yang sedikit ini dan mereka “berenang” ke atas daripada faraj melalui serviks dan uterus untuk menemui telur di dalam tiub fallopian.

Dalam tempoh seminggu selepas
persenyawaan berlaku
, telur tersebut menjadi sel berganda blastosista.

Saiz blastosista sekitar kepala jarum peniti dan ia adalah sel yang berbentuk corong dengan cecair di dalamnya.
Blastosista menanam dirinya di dalam lapisan uterus yang dinamakan endometrium.

Hormon estrogen menyebabkan endometrium menjadi tebal dan kaya dengan darah.

Progesterone adalah hormon lain yang dilepaskan oleh ovari menjadikan endometrium tebal dengan darah agar blastosista boleh melekat pada uterus dan menyerap nutrisi darinya. Proses ini
dinamakan implantasi.

Apabila sel-sel dari blastosista mendapat nutirisi, fasa embrionik bermula. Sel-sel menjadi satu bentuk bulat leper yang digelar cakera embrionik yang akan berkembang menjadi bayi.

Sel-sel luaran menjadi membran nipis yang menghasilkan bahagian luar bayi. Sel-sel tersebut berkembang-biak berjuta kali ganda dan bergerak ke posisi baru untuk menjadi embrio.

Selepas sekitar  minggu, embrio bersaiz sekitar ibu jari orang dewasa tetapi hamper semua bahagiannya seperti otak dan urat saraf,
jantung
 dan darah, perut dan usus, dan otot dan kulit telah terbentuk.

Unik bukan sistem reproduktif perempuan ini? Jika terdapat sebarang pertanyaan mengenai keadaan diri, berundinglah dengan doktor bagi mendapatkan lebih kepastian.


Leher Berkedut & Menggeleber Akibat Usia? TENANG, Ada 3 Cara Untuk Mengurangkannya!

Akibat peningkatan atau pertambahan usia, akan berlaku banyak perubahan pada kulit tubuh badan seorang manusia tidak kira lelaki atau perempuan.
Antara perkara yang jelas akan berlaku adalah leher berkedut dan tidak lagi tegang seperti zaman muda.

Sebagai contoh yang paling ketara, leher berkedut dan menggeleber
 mungkin akan muncul akibat daripada penuaan
.

Namun tahukah anda bahawa terdapat beberapa cara untuk mengurangkan efek perubahan ini? Jom sama-sama kita ikuti artikel ini dengan lebih lanjut!

Untuk mendapatkan lebih banyak info tentang Sihat Pada Usia Emas, sila dapatkannya
di sini.

Leher berkedut & menggeleber berlaku akibat usia?

Tiada siapa yang mahukan kulit yang berkedut dan menggeleber bukan? Ini terutamanya jika ia berlaku kepada leher!

Ini kerana leher adalah satu bahagian kulit yang sangat mudah dan senang untuk dilihat oleh individu lain.

Ada satu kondisi yang menyebabkan ia menjadi teruk dan buruk akibat kemerosotan kulit iaitu ‘turkey neck’.

Untuk pengetahuan anda, ia adalah satu kondisi yang menyebabkan leher berkedut dan menggeleber akibat daripada otot pada leher mula lemah lantas
 menghilangkan keanjalan dan ketegangan kulit
.

Disebabkan itu, keadaan ini dikenali sebagai ‘turkey neck’ atau ‘leher ayam belanda’ kerana ia memang akan menyebabkan leher anda kelihatan seperti haiwan tersebut.

Tiada sebab lain, ia adalah salah satu daripada proses penuaan yang biasa dan akan dialami oleh setiap individu yang hidup di muka bumi ini.

Pun begitu, tahukah anda bahawa mungkin wujud beberapa cara untuk mengurangkan efek perubahan ini?

Apa cara kurangkan leher berkedut dan menggeleber?

Baik lelaki atau wanita, sudah pasti semua orang mahukan
 kulit yang sentiasa kekal halus dan mulus
 biarpun sudah lanjut usia.

Namun bukan itu yang akan terjadi kerana mahu atau tidak, usia kita semua pasti akan meningkat dan kualiti kulit akan menurun.

Jika tidak mahu orang lain tegur anda kelihatan tua akibat kulit yang tidak lagi menarik, mungkin boleh cuba beberapa kaedah berikut:

Penggunaan produk kosmetik kulit leher

Di pasaran, memang terdapat banyak krim, losyen, tonik dan berbagai-bagai lagi produk
 yang dikatakan boleh mencegah penuaan daripada berlaku dengan begitu cepat.

Ya, ia mungkin boleh membantu sekiranya produk-produk sebegini mengandungi bahan yang dinamakan sebagai N-acetyl glucosamine.

Untuk pengetahuan anda, ia adalah sejenis bahan kimia asli glucosamine yang mampu memperbaiki ‘turkey neck’ ini dan disokong oleh kajian.

Ia berfungsi dengan melicinkan dan meregangkan kulit leher di samping mengurangkan efek ‘hyperpigmentation’.

Menurut kajian yang dijalankan terhadap 42 wanita yang menggunakan produk mengandungi N-acetyl glucosamine secara berterusan, dikatakan penggunaannya 2x sehari sudah mencukupi dan memadai!

Teknik urutan & senaman leher

Selain itu, terdapat juga kaedah yang mungkin lebih mudah untuk dilakukan bagi mengurangkan efek perubahan ini iaitu melalui urutan dan senaman.

Ini bertujuan membina kembali otot pada leher di samping melancarkan perjalanan darah lantas menampilkan
 kulit leher yang lebih tegang dan regang
.

Meskipun masih tiada kajian yang mengatakan teknik ini benar-benar berkesan, namun tidak salah untuk kalian mencuba kerana tidak ada kesan sampingan lain!

Berikut adalah cara yang boleh dipraktikkan untuk merawat leher berkedut dan menggeleber:

Berbaring sambil kepala anda disandarkan pada kepala atau bucu katil.

Angkat kepala anda setinggi mungkin dengan perlahan menggunakan otot leher.

Ulang proses ini sebanyak 5 kali setiap hari.

Berhenti lakukan teknik ini sekiranya leher anda mengalami kesakitan atau ketidakselesaan.

Prosedur pembedahan kulit leher

Sekiranya anda masih tidak berpuas hati dengan hasil daripada kedua-dua kaedah mudah di atas tadi, kalian juga mungkin boleh melakukan prosedur pembedahan.

Prosedur ini sudah pasti berkesan dan cepat namun mahal bagi merawat masalah leher berkedut dan menggeleber akibat peningkatan usia.

Untuk pengetahuan anda, terdapat 5 prosedur yang kalian boleh pertimbangkan iaitu:

 #1. Suntikan botox (
botulinum toxin
)

Meskipun ia sebenarnya bukanlah satu prosedur pembedahan
, namun ia masih perlu dijalankan bersama dengan doktor pakar.

Kebiasaannya, hasil suntikan ini akan bertahan selama 3 ke 4 bulan dan pengulangannya perlu dilakukan untuk kesan yang lebih baik.

#2. Rawatan laser kulit leher

Agak sama seperti suntikan botox,
 rawatan laser juga bukanlah satu prosedur pembedahan
 namun ia perlu dilakukan bersama doktor pakar.

Untuk hasil yang lebih menarik dan berkesan, pengulangan rawatan dalam tempoh 4 ke 6 bulan masih perlu dilakukan oleh kalian.

#3. Pembedahan MST

Prosedur mengetatkan dan meregangkan kulit leher ini dilakukan dengan cara memasukkan sejenis wayar iaitu ‘barbed threads’ dan hanya akan meninggalkan parut yang kecil pada leher.

#4. Pembedahan Z-plasty

Prosedur yang juga dikenali sebagai
 anterior cervicoplasty
ini dilakukan dengan cara membuang lebihan kulit leher berkedut dan menggeleber namun meninggalkan parut pada bahagian belakang leher.

#5.
Hyo neck lift

Akhir sekali, ini adalah satu teknik pembedahan baharu yang boleh membantu
 mengetatkan dan melicinkan kulit
 leher namun masih memerlukan kajian lanjutan mengenainya.

Kesimpulannya, apa jua cara yang anda inginkan untuk mengelakkan masalah leher berkedut dan menggeleber, dapatkan dahulu konsultasi dengan doktor pakar.


Selalu Rasa Sakit Perut? Kenal Pasti 7 Tanda Tak Normal Ini, BAHAYA!

Sakit pada perut adalah istilah yang sering digunakan untuk merujuk kepada kekejangan atau
sakit di bahagian perut
 (abdomen). Ia biasanya tidak berpanjangan dan selalunya  tidak serius.

Tetapi
kesakitan perut yang teruk
 boleh menjadi faktor risiko bagi keadaan kesihatan lain.

 Jika ia bermula dengan tiba-tiba dan tidak disangka-sangka, ia harus dianggap sebagai kecemasan perubatan, terutama jika rasa sakit tertumpu di kawasan tertentu.

Untuk mendapatkan lebih banyak info tentang Kesihatan, sila dapatkannya
di sini.

Apabila sakit perut anda bukan kecemasan

Jika kesakitan perut anda tidak teruk dan berterusan, ia mungkin boleh hilang atau sembuh dengan sendiri.

Kesakitan abdomen ini biasanya disebabkan oleh
masalah kecil seperti sembelit
, gas yang terperangkap atau makan sesuatu yang tidak sesuai dengan anda seperti makanan tinggi tenusu atau rempah.

Dengan menunggu beberapa jam, mempunyai pergerakan usus dan membuang angin biasanya boleh membantu keadaaan anda.

Tanda-tanda sakit pada perut yang tidak normal

1. Kesakitan perut atas antara tulang rusuk

Jika anda mengalami sakit atau tekanan di bahagian atas abdomen di bawah rusuk, ini mungkin menunjukkan masalah yang berkaitan dengan jantung.

Ianya benar jika sakit terus berlanjutan atau anda mengalami
simptom lain seperti sesak nafas.

Kebanyakan orang mendakwa simptom ini disebabkan pedih ulu hati atau senak.

Walaupun senak mungkin berlaku, sesiapa yang mempunyai faktor risiko seperti diabetes atau tekanan darah tinggi perlu berjumpa dengan doktor secepat mungkin.

2. Kesakitan yang teruk, di bahagian bawah abdomen

Kesakitan tiba-tiba di bahagian bawah perut mungkin tanda-tanda apendisitis.

Ia juga boleh disertai dengan demam. Kesakitan sering bermula di sekitar kawasan perut dan menjadi lebih buruk dari semasa ke semasa.

Muntah, sembelit atau
cirit-birit
 bersama-sama dengan kesakitan juga menunjukkan sudah tiba masanya untuk anda ke rawatan kecemasan.

 Jika kesakitan berterusan dan tiba-tiba selama beberapa jam atau sehari anda harus berjumpa doktor pada hari itu. Ini kerana apendisitis selalunya memerlukan pembedahan.

Sekiranya tidak dirawat, apendiks yang rosak boleh menyebabkan kematian.

3. Sakit pada perut di bahagian atas-tengah yang berkaitan dengan loya dan sendawa

Bagi pesakit yang lebih tua, kesakitan di bahagian atas dan tengah perut yang berkaitan dengan rasa mual dan sendawa boleh menjadi tanda serangan jantung, kata Robert Glatter, MD, doktor kecemasan di Hospital Lenox Hill, New York. dan jurucakap negara untuk American College of Pakar Kecemasan (ACEP).

Muntah yang
berlaku dengan sakit belakang
 atau rahang dan sesak nafas juga boleh menunjukkan kecemasan yang boleh mengancam nyawa.

4. Kesakitan perut yang teruk secara tiba-tiba

Apabila sakit pada perut pertengahan berlaku secara tiba-tiba, terutama pada mereka yang mempunyai sejarah penyakit ulser peptik atau mereka yang mengambil jumlah aspirin atau NSAID yang berlebihan, ia dapat menunjukkan perforasi, yang merupakan kecemasan pembedahan, kata Glatter.

Selain itu, kehadiran udara bebas dan kandungan gastrik boleh membawa kepada keadaan yang dikenali sebagai peritonitis.

Ini boleh mengakibatkan kejutan septik akibat pencemaran dalam rongga perut. Kejadian ini memerlukan pembedahan untuk mengelak kebocoran.

5. Kesakitan perut di bahagian kanan atau kiri pada wanita

Sakit pada perut secara tiba-tiba, betul-betul di bahagian bawah atau sakit pada bahagian bawah kiri perut menunjukkan
sista ovari
pada wanita.

 Kesakitan ini juga boleh menunjukkan kilasan ovari (putaran ovari dan bahagian tiub fallopian), atau juga ovari yang dipintal akibat bekalan darah yang berkompromi.

Dapatkan rawatan segera, dan pembedahan membuang ovari mungkin diperlukan.

6. Kekejangan dengan cirit-birit atau sembelit

Kesakitan abdomen (kejang) di bahagian bawah abdomen
yang disertai kembung
 dan
cirit-birit
 atau
sembelit
 boleh menjadi tanda-tanda
sindrom usus besar (IBS)
.

Keadaan ini biasanya berlaku dalam kalangan wanita yang lebih muda, walaupun ia boleh berlaku pada mana-mana peringkat usia.

Simptom IBS
biasanya dikawal dengan menguruskan diet, gaya hidup dan tekanan. Ubat dan kaunseling mungkin diperlukan dalam beberapa kes.

7. Sakit pada perut teruk selepas makan makanan berlemak

Keadaan ini mungkin disebabkan serangan pundi hempedu. Wanita amat terdedah kepada penyakit pundi hempedu, kata Hardeep Singh, MD, ahli gastroenterologi dari St. Joseph Hospital, Orange, CA.

Wanita berumur lebih 40 tahun berisiko tinggi menghadapinya.

Kesakitan menjadi lebih teruk selepas makan, berlangsung selama 30 hingga 60 minit dan boleh datang dan pergi, menjadi semakin berterusan dan teruk sepanjang masa.

Kesakitan perut adalah sangat biasa, tetapi kesakitan perut yang teruk boleh membimbangkan, dan terdapat begitu banyak punca yang sukar diketahui sama ada ia serius atau tidak.

Jika kesakitan anda teruk atau berterusan, ini adalah petunjuk bahawa keadaan yang serius, segera berjumpa doktor untuk rawatan perubatan.


Previa Plasenta

Plasenta atau uri ialah organ berbentuk lempeng yang terletak di bahagian atas uterus berfungsi untuk membekalkan janin dengan oksigen dan nutrisi serta untuk membuang bahan kumuh daripada darah janin. Serviks pula adalah bahagian pembukaan uterus yang menghubungkannya dengan vagina. Previa plasenta berlaku apabila plasenta terletak di bahagian bawah uterus wanita,
menutup sebahagian atau keseluruhan serviks.

Definisi

Apa itu Previa Plasenta?

Previa plasenta adalah komplikasi dalam kehamilan dan boleh menyukarkan lagi proses kelahiran. Wanita dengan previa plasenta dilarang melakukan aktiviti fizikal yang berat pada sebahagian besar waktu kehamilan. Kebanyakan wanita dengan previa plasenta
perlu menjalani pembedahan Caesar.

Jika plasenta menutup serviks keseluruhannya, ia dipanggil previa total (
total/complete previa)
. Jika ia hanya menutup hujung serviks, ia dipanggil previa marginal
(marginal previa)
. Jika ia menutup sebahagian serviks, ia dipanggil previa partial
(partial previa)

Apakah kebarangkalian Previa Plasenta?

Previa plasenta berlaku dalam 1 daripada 200 kehamilan pada trimester ketiga.

Simptom-simptom

Apakah simptom-simptom Previa Plasenta?

Previa plasenta tidak dikhuatiri jika ditemui pada awal kehamilan. Namun jika keadaan ini berlarutan hingga ke akhir waktu kehamilan, ia boleh
menyebabkan pendarahan daripada vagina
 secara tiba-tiba tanpa rasa sakit.

Pendarahan tersebut mungkin berhenti dengan sendiri tetapi boleh berlaku semula selepas beberapa hari atau minggu. Pendarahan sewaktu kehamilan adalah berbahaya kerana ia boleh membawa kepada komplikasi lain dan meningkatkan
risiko kelahiran pramatang.

Terdapat tanda atau simptom yang tidak disebutkan di atas. Jika anda mempunyai sebarang kemusykilan tentang sebarang simptom, sila hubungi doktor anda.

Bila saya harus berjumpa doktor?

Jika anda mempunyai sebarang tanda atau simptom yang dinyatakan atau anda mempunyai sebarang soalan, sila hubungi doktor anda. Tubuh badan setiap orang memberi tindak balas secara berbeza. Adalah lebih baik untuk berbincang dengan doktor anda tentang rawatan terbaik mengenai situasi anda.

Punca

Apakah punca penyakit ini?

Plasenta terbentuk di mana sahaja
tempat embrio menempel
 di dalam uterus wanita. Jika embrio menempel pada bahagian bawah uterus, plasenta mungkin akan terbentuk berdekatan atau di atas serviks, menyebabkan masalah previa plasenta.

Faktor-faktor Risiko

Apakah yang meningkatkan risiko saya kepada masalah Previa Plasenta?

Terdapat banyak faktor risiko masalah previa plasenta, seperti:

Uterus wanita yang berbentuk tidak normal

Telah hamil banyak kali

Kehamilan berganda (
kembar
)

Parut pada uterus kerana pembedahan Caesar, kehamilan sebelumnya atau keguguran

Fertilisasi dalam tiub
 (In vitro fertilization)

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit didiagnosis?

Doktor akan mengenal pasti previa plasenta dengan ujian ultrabunyi untuk memastikan kesihatan bayi dan kedudukan plasenta sewaktu rutin pemeriksaan kehamilan.

Dalam kes yang jarang berlaku
magnetic resonance imaging
 (MRI) mungkin digunakan untuk menentukan kedudukan plasenta.

Bagaimana pesakit dirawat?

Jika didiagnosis dengan previa plasenta, pesakit perlu mengurangkan aktiviti fizikal, berehat dan diberikan ‘rehat pelvis’ iaitu larangan melakukan hubungan intim atau pemeriksaan vagina sepanjang baki waktu kehamilan. Pesakit juga perlu mengelakkan senaman yang lasak dan aktiviti berat.

Anda mungkin perlu dimasukkan ke dalam hospital supaya doktor dapat mengawasi anda dan bayi anda sebaiknya. Anda juga mungkin akan menerima rawatan:

Pemindahan darah

Ubat untuk menghalang kelahiran awal

Ubat untuk membantu kandungan bertahan hingga ke minggu ke-36

Suntikan ubat Rhogam jika darah anda Rh-negatif

Suntikan steroid untuk membantu paru-paru bayi matang

Apabila tiba waktu kelahiran, anda berkemungkinan besar akan memerlukan pembedahan Caesar.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani masalah Previa Plasenta?

Perubahan gaya hidup dan rawatan sampingan berikut mungkin dapat membantu anda menangani masalah previa plasenta:

Didik diri anda dan ahli keluarga tentang keadaan ini

Kekalkan
kesihatan sewaktu kehamilan

Minta bantuan melakukan kerja-kerja rumah

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Pakai Sunscreen Tetapi Mengapa Kulit Masih Gelap? Ini 7 Kesalahan Sapu Pelindung Matahari!

Dalam usaha untuk mengelakkan kulit terbakar dan terkesan dek panas cahaya matahari,
anda wajar menggunakan pelindung matahari
 terutama ketika berada di luar rumah. Namun, jangan salah cara pakai
sunscreen
!

Untuk mendapatkan lebih banyak informasi tentang Kesihatan Kulit, anda boleh klik
di sini
.

Apa yang dimaksudkan dengan
sunscreen
?

Sunscreen
,
sun cream
 atau
sun block
sebenarnya merujuk kepada satu benda yang
sama iaitu pelindung matahari
. Ia digunakan di atas permukaan kulit individu bagi melindunginya daripada bahaya sinaran ultra ungu.

Seperti ramai sedia maklum, paparan sinaran UVA atau UVB daripada cahaya matahari mampu merosakkan kulit dan mengakibatkan pelbagai masalah pada organ terbesar ini termasuk meningkatkan risiko kanser.

Walaupun dengan pemakaian
suncreen
, ia tidak dapat menjamin perlindungan seratus peratus terhadap kulit individu terutama jika digunakan dengan cara yang kurang tepat sekali gus membuatkan ia kurang berkesan.

Jadi, anda kena tahu kaedah, langkah, teknik dan waktu pemakaian
sunscreen
yang betul agar ia dapat membantu!

Ramai yang salah dalam cara pakai
sunscreen
!

Malangnya, persoalan mudah seperti anda kena
pakai
sunscreen
 berapa kali sehari
 pun masih ramai yang belum tahu. Jika anda hanya pakai produk ini
apabila hendak keluar rumah
, ia mungkin masih tidak cukup.

Dalam pada itu, ada beberapa lagi kesilapan cara pakai
sunscreen
 yang juga sudah jadi kelaziman seperti berikut:

#1. Tidak membaca label produk dengan betul

Pertama, majoriti individu mungkin kurang teliti dalam membaca label kerana menyangka kesemua produk pelindung matahari itu adalah sama sahaja. Tidak, ia berbeza bergantung kepada keperluan masing-masing.

Perkara paling penting yang anda perlu perhatikan dan pertimbangkan
adalah kadar nilai SPF
. Semakin tinggi nilai ini, maka tahap perlindungan juga semakin tinggi. Namun, bukan semua individu sesuai memakainya.

Contohnya jika anda
memiliki jenis kulit kering
, anda tidak boleh menggunakan terlalu tinggi kadar nilai SPF atau akan berlaku kesan buruk!

#2. Menggunakan
sunscreen
 ketika cuaca panas

Memang benar nama produk ini pelindung matahari, tetapi bukan bermakna anda hanya perlu menggunakan ia
ketika cuaca panas sahaja
. Individu perlu menggunakannya sebelum keluar rumah lagi, sebaik-baiknya selepas mandi.

Sebenarnya, waktu pemakaian
sunscreen
 yang betul adalah 15 minit sebelum keluar rumah agar ia dapat menyerap.

#3. Menggunakan
sunscreen
 pada kuantiti sedikit

Tidak ada pelindung matahari
 yang mampu melindungi kulit
 daripada ultra ungu sebanyak seratus peratus. Ia angkara produk ini berisiko untuk luntur atau hilang di saat anda sedang berpeluh atau kulit terkena air.

Sebaiknya, sapu
sunscreen
 pada kuantiti yang ideal dan meliputi seluruh tubuh badan terutama bahagian yang terdedah.

#4. Menghindari bahagian tubuh badan tertentu

Ramai yang mungkin sangka pelindung matahari hanya penting untuk muka dan tangan sahaja. Padahal, kalian turut perlu mementingkan bahagian tubuh badan lain meskipun ia mungkin tertutup dengan pakaian.

Antara bahagian tubuh yang sering kali diabaikan adalah kawasan belakang telinga, leher, dada, kaki dan lain-lain. Pun begitu, tolong elakkan daripada gunakan
sunscreen
 pada bibir kerana
lip balm
 adalah alternatif yang lebih sesuai
.

#5. Mencampurkannya dengan produk kosmetik lain

Logiknya, individu mungkin akan menggunakannya bersama dengan produk kosmetik lain seperti pencuci atau pelembap namun ia bukan cara pakai
sunscreen
 yang betul.
Penggunaan mekap dan pelindung matahari
 perlu dipisahkan!

Jika anda masih mahu menggunakan kedua-duanya, boleh! Pun begitu, pastikan anda sapukan ia secara berasingan, satu persatu supaya sapuan boleh menyerap.

#6. Menggunakan
suncreen
 yang tamat tempoh

Usah kalian fikir bahawa makanan sahaja yang ada tempoh baik ya? Pelindung matahari juga ada! Umumnya, produk-produk di pasaran mungkin hanya boleh bertahan dan berkesan dengan baik selama 3 tahun sahaja.

Berbalik kepada kesilapan pertama,
 individu wajar membaca label produk
 itu dengan teliti sebelum pakai
sunscreen.

#7. Beranggapan ia beri perlindungan seratus peratus

Kesalahan cara pakai
sunscreen
 yang terakhir adalah majoriti individu beranggapan bahawa ia akan memberikan suatu perlindungan seratus peratus dengan sekali pemakaian. Tidak, ia anggapan yang salah!

Hakikatnya, anda masih perlu mengelakkan diri daripada terdedah kepada cahaya matahari terlalu lama dan terlampau banyak kerana ia masih berisiko untuk menembusi lalu
merosakkan sel-sel kulit yang terkena
 UV.

Konklusinya, individu kena tahu cara pakai
sunscreen
yang betul agar kulit tidak gelap dan rosak gara-gara dek paparan sinaran UVA dan UVB. Untuk lebih pasti tentangnya, dapatkan
 informasi dan nasihat daripada pakar dermatologi
.


Kondom: Kaedah Mencegah Kehamilan Atau Penyakit Kelamin

Penggunaan kondom dipercayai dapat mencegah
penyakit kelamin
 (STD). Tetapi sejauh mana keberkesanannya?

Teruskan pembacaan untuk mengetahui lebih lanjut mengenai kondom.

Untuk mendapatkan lebih banyak info tentang Kesihatan Seksual, sila dapatkannya
di sini.

Fakta mengenai kondom yang perlu anda tahu

Kondom tidak boleh mencegah penyakit kelamin dan kehamilan 100%

Tahap peratusan bagi keberkesanan kondom dalam mencegah STD dan kehamilan hanya 97%, iaitu merupakan peratusan tertinggi di antara kaedah pencegah yang ada.

Kes ralat mungkin berpunca daripada sebab seperti penggunaan yang salah dan kondom yang sudah luput.

Ia berkesan untuk mencegah STD,
penyakit
HIV
 dan kehamilan. Jadi menggunakan kondom penting ketika melakukan hubungan seksual untuk melindungi kesihatan diri dan pasangan.

 Jika terdapat alahan selepas menggunakannya, haruslah berjumpa doktor untuk mendapatkan rawatan yang bersesuaian.

Adakah penggunaan kondom hanya untuk lelaki?

Selain digunakan secara meluas oleh kebanyakan lelaki di sleuruh dunia, terdapat juga
kondom untuk wanita
.

Ia adalah kantung dan mempunyai cincin fleksibel di setiap hujungnya.

Kondom untuk perempuan
 digunakan dengan cara memasukkan ke dalam faraj sebelum melakukan hubungan seksual.

Ketika hubungan seksual dilakukan, cincin terbuka pada bahagian luar faraj dan cincin pada bahagian hujung akan memegang kantung di
dalam faraj
.

Dengan menghalang sperma daripada memasuki faraj, ia sekali gus menolak kemungkinan kehamilan untuk berlaku.

Mitos umum mengenai penggunaan kondom

Kebanyakan pasangan terutamanya yang baru berkahwin akan mengamalkan perancangan keluarga dengan menggunakan pelbagai kaedah untuk membantu mereka
mencegah kehamilan
.

Antara kaedah yang paling terkenal adalah menggunakan kondom. Namun begitu, terdapat banyak mitos mengenai kondom yang mendatangkan kerisauan kepada individu.

Persoalannya, sejauh manakah kebenaran mitos-mitos ini?

Menggunakan dua kondom serentak lebih selamat

Ada individu berpendapat bahawa penggunaan dua kondom serentak lebih selamat dalam mencegah kehamilan atau mencegah penyakit kelamin kerana kononnya ia lebih tebal.

Namun begitu, mitos ini sama sekali tidak benar kerana penggunaan dua alat ini dengan serentak hanya akan menyebabkan ia lebih mudah untuk pecah.

Saiz kondom tidak penting

Bagi kebanyakan individu, kondom sudah memadai jika ia menutupi bahagian depan alat sulit lelaki kerana
air mani
hanya akan keluar pada bahagian depannya sahaja.

Hakikatnya, ini adalah tidak benar kerana kondom yang terlalu ketat akan mengakibatkannya mudah pecah.

Manakala kondom yang terlalu longgar akan mengakibatkannya mudah tercabut daripada
alat kelamin lelaki
 atau air mani keluar melalui bahagian yang longgar.

Kondom akan menyekat aliran darah

Penggunaan alat ini tidak akan menyekat
aliran darah
 dan mengakibatkan ketidakselesaan pada alat sulit anda.

Ini sama sekali tidak benar kerana kondom boleh meregang sekitar 18 inci dan terdapat pelbagai saiz dan bentuk yang anda boleh cuba.

Kondom mengurangkan sensitiviti pada alat sulit

Penggunaan alat ini tidak akan mengurangkan sensitiviti pada alat sulit lelaki dan juga wanita kerana ia dicipta dengan bahan yang mempunyai tekstur yang lembut.

Sebaliknya, menggunakan kondom mampu membuat lelaki bertahan untuk tempoh yang lebih lama.

Memerlukan pelincir tambahan

Kebanyakan individu akan menggunakan kondom bersama dengan pelbagai jenis pelincir tambahan seperti
minyak lintah
, minyak belacak, krim kulit, gincu ataupun vaseline.

Ini sama sekali tidak betul kerana bahan-bahan ini mempunyai kandungan minyak yang boleh menguraikan komposisi kondom lalu mengurangkan keberkesannya.

Tidak perlukan penggunaan kondom jika pasangan  sudah mengambil pil

Anda masih perlu memakai kondom walaupun pasangan anda sudah mengambil
pil perancang
 kehamilan.

Ini kerana pengambilan pil yang tidak tepat pada waktu atau muntah selepas mengambil pil akan menjejaskan keberkesannya dalam mencegah kehamilan.

Selain itu, pil juga tidak dapat melindungi anda daripada penyakit kelamin seperti klamedia, gonorea, sifilis, dan trikomoniasis.

Kondom tidak diperlukan jika anda melakukan seks oral

Ia mungkin benar dari aspek mencegah kehamilan. Namun bagi mencegah penyakit, ia adalah tidak tepat.

I
ni kerana penyakit kelamin seperti
gonorrea,
 chlamydia dan herpes boleh tersebar melalui cara ini.

Baca juga:

Penggunaan kondom adalah 100% selamat

Kebanyakan individu berpendapat bahawa kondom akan memberikan jaminan 100% dalam mencegah kehamilan atau penyakit.

Ini tidak benar kerana ada kondom yang tidak menepati piawaian yang ditetapkan seperti yang dijual oleh pengeluar yang tidak berdaftar.

Selain itu, kondom juga boleh hilang fungsi jika ia:

Digunakan
selepas tarikh luput

Telah rosak ketika pembuatan

Salah tempat penyimpanan

Salah cara penggunaan

Dipakai berulang kali

Dibuka dengan menggunakan objek tajam seperti kuku atau jarum yang boleh menyebabkan ia berlubang

Sekiranya terdapat sebarang pertanyaan mengenai penggunaan kondom, anda boleh berunding dengan doktor untuk mendapatkan lebih kepastian.


Kesan Penggunaan Prednisone Terhadap Kehamilan Anda

Merawat ketidaksuburan bukanlah sesuatu yang mudah. Setiap rawatan dan ubat-ubatan yang digunakan untuk merawat masalah ini sangat rumit dan kontroversial. Antara salah satu ubat-ubatan yang sering digunakan untuk mengatasi masalah kesuburan ini adalah prednisone atau prednisolone.

Apakah itu prednisone?

Prednisone merupakan sejenis dadah yang dapat membantu merawat pelbagai kondisi kesihatan seperti penyakit autoimun, penyakit kulit dan asma yang merupakan antara komplikasi kehamilan. Prednisone ini juga digunakan untuk merawat ketidaksuburan. Terdapat kajian yang menunjukkan prednisone memainkan peranan yang penting dalam mengurangkan risiko keguguran selain melindungi daripada sel pembunuh dan antibodi antisperma yang akan menyerang janin dan sperma.

Namun begitu, masih belum terdapat sebarang bukti klinikal untuk teori tersebut. Ini kerana predisone turut mendatangkan kesan yang negatif terhadap janin selain melindunginya daripada ancaman lain.

Pengambilan prednisone dalam jangka masa panjang juga dikaitkan dengan kelahiran bayi pramatang (bayi lahir sebelum minggu ke-37 kehamilan). Selain itu, prednisone juga dikatakan menjadi penyebab kelahiran bayi kurang berat.

Apakah kesan sampingan prednisone?

Terdapat beberapa kesan sampingan prednisone yang anda perlu tahu:

Pening kepala;

Tekanan darah rendah;

Kadar kandungan gula rendah;

Masalah pernafasan;

Bibir sumbing: menurut kajian, kondisi ini mungkin akan terjadi kepada bayi anda sekiranya anda mengambil prednisone ketika trimester pertama kehamilan.

Sebelum menggunakan prednisone, sila pastikan anda merujuk kepada pakar perubatan terlebih dahulu.

Apakah yang perlu diketahui sebelum mengambil prednisone?

Perkara paling penting yang anda perlu tahu dan pertimbangkan sebelum mengambil prednisone adalah berhubung terlebih dahulu dengan pakar perubatan. Rawatan menggunakan prednisone memerlukan pemahaman individu yang baik terhadap segala kemungkinan yang bakal berlaku.

Sebelum itu juga, pertimbangkan kebaikan dan keburukan yang bakal berlaku jika anda menggunakan ubat-ubatan ini. Pastikan anda menyedari setiap risiko yang bakal terjadi. Terdapat banyak cerita berkenaan kejayaan individu yang menggunakan prednisone ini namun ada juga yang tidak berjaya. Tuntasnya, tidak terdapat satu jaminan yang utuh mengenai rawatan menggunakan prednisone ini.

Hello Health Group
 tidak menyediakan nasihat perubatan, diagnosis, atau rawatan.


Apa Itu Kanser Kolorektal: Tanda, Punca Dan Rawatan Yang Anda Perlu Tahu

Kanser kolorektal merupakan sejenis barah pada organ usus besar dan rektum. Ia juga dikenali sebagai kanser kolon (usus besar) atau kanser rektum (penghujung usus besar) bergantung dari mana ia bermula.

Oleh sebab kedua-duanya berkongsi ciri-ciri yang hampir sama, penggunaan istilah kanser kolorektal lebih lazim berbanding dengan kanser kolon, kanser rektal atau barah usus besar.

Usus besar dan rektum merupakan laluan pada penghujung sistem pencernaan manusia. Fungsinya adalah untuk mencerna makanan, menyerap masuk nutrisi dan air serta menyingkirkan bahan kumuh badan.

Berbeza dengan usus kecil, proses fisiologi yang berlaku dalam organ usus besar lebih tertumpu kepada penyerapan mineral dan air.

Apabila bahan kumuh mencecah organ rektum (kira-kira 6 inci pada penghujung sistem pencernaan)
,
 ia akan keluar sebagai tinja melalui dubur.

Untuk mendapatkan lebih banyak info tentang Kanser Kolorektal, sila dapatkannya
di sini.

Seperti radang usus yang lain, kanser kolorektal berlaku akibat daripada
pertumbuhan sel kolon atau rektum yang tidak terkawal.

Ia mempunyai potensi untuk menyebabkan komplikasi dan merebak ke organ lain.

Jenis Kanser Kolorektal

Kategori kanser kolorektal dibuat berdasarkan kepada perubahan tisu yang terlibat dalam proses patologi dalam membentuk kanser.
Antaranya adalah seperti berikut.

Adenokarsinoma

Menurut Persatuan Kanser Amerika (ACS), kanser kolorektal jenis adenokarsinoma merangkumi 96% bagi semua kes kanser kolon.
Ia merupakan tumor yang bermula pada lapisan dalaman, iaitu pada sel yang mempunyai fungsi kelenjar.

Adenokarsinoma tidak spesifik kepada kanser kolorektal sahaja. Kanser organ lain seperti payudara dan peparu turut mempunyai perubahan sel jenis ini.

Dalam kes kanser kolorektal, perubahan awal bermula pada struktur polip (ketumbuhan tisu tidak normal yang berbentuk seperti kepala cendawan) yang boleh berubah kepada sel malignan kelak.

Oleh sebab kanser jenis ini sangat lazim dan jika anda tidak diberitahu oleh doktor akan jenis barah yang dialami, besar kemungkinan ia adalah kanser kolorektal adenokarsinoma.

Ketumbuhan karsinoid

Kanser kolorektal yang berpunca daripada ketumbuhan karsinoid jarang berlaku.

Seperti jenis adenokarsinoma, karsinoid tidak spesifik kepada kanser kolorektal semata-mata.

Ia merupakan sub jenis ketumbuhan neuroendokrin yang boleh melibatkan mana-mana organ yang terdapat dalam sistem pencernaan seperti perut, apendiks, usus kecil, usus besar dan rektum.

Selain daripada itu, ketumbuhan karsinoid turut boleh berlaku pada organ peparu.

Tumor stroma gastrousus (GIST)

Ini merupakan sejenis ketumbuhan kolorektal yang bermula pada tisu otot sistem pencernaan yang lazimnya berlaku pada organ seperti perut dan usus kecil.

Selain daripada itu, kes GIST turut berlaku pada organ seperti esofagus, kolon, rektum dan lokasi lain namun insidennya sangat rendah.

Walaupun secara amnya kebanyakan kes GIST tidak bersifat kanser namun ia boleh berubah kepada kanser.

Limfoma

Limfoma adalah kanser yang melibatkan komponen sel darah putih yang dipanggil limfosit.

Apabila proses pembahagian sel berlaku pada kadar tidak terkawal ia boleh menyebabkan berlakunya ketumbuhan pada kelenjar limfa yang terletak di seluruh badan.

Kira-kira 40% limfoma berlaku di luar sistem limfatik dan kebiasaannya ia melibatkan laluan gastrousus.

Mereka yang mengalami keadaan kesihatan ini kebiasaannya tidak menunjukkan simptom maka diagnosis sering dibuat apabila pesakit sudah berada pada tahap lewat kanser.

Sarkoma

Sarkoma yang melibatkan organ kolorektal sangat jarang didiagnosis.

Ia merupakan barah yang melibatkan salur darah, lapisan otot dan tisu penghubung pada dinding kolon dan rektum.

Baca juga

Kanser Kolorektal Ketiga Didiagnosis Di Dunia, Kenali Simptom Penyakit Ini Dari Awal

Punca Kanser Kolorektal, Ini Faktor Risiko Yang Cenderung Buat Anda Mendapat Kanser

Simptom

Seperti masalah kanser yang lain,
perubahan awal pada organ kolorektal
yang melibatkan kanser tidak menunjukkan sebarang simptom.

Walau bagaimanapun
,
 manifestasi kanser bagi setiap individu tidak sama.

Ada yang mengalami simptom semasa peringkat awal dan ada juga yang hanya menunjukkan simptom ketika berada di tahap lewat.

Mereka yang mengalami kanser kolorektal
boleh menunjukkan gejala seperti:

Perubahan pada karakter tinja semasa buang air besar seperti cirit birit, sembelit atau najis berbentuk pensel

Pendarahan pada najis

Rasa seperti tidak puas selepas buang air besar

Kram atau sakit pada bahagian abdomen

Kelesuan walaupun tidak melakukan sebarang aktiviti

Rasa loya dan muntah

Jaundis

Tanpa
pemeriksaan lanjut oleh doktor perubatan
, diagnosis kanser sukar untuk dibuat dengan hanya berdasarkan
simptom
 tersenarai.

Ia berikutan gejala tersebut turut dimanifestasikan pada pesakit yang mengalami masalah gastrousus seperti jangkitan kuman, keradangan dan sebagainya.

Aspek ujian makmal juga penting bagi memastikan ketepatan diagnosis dapat dijamin dan pesakit boleh diberikan rawatan bersesuaian dengan keadaan kesihatan yang dialami.

Punca

Bagaimana kanser kolorektal berlaku?

Walaupun banyak kajian telah membuktikan kaitan di antara faktor risiko tertentu dengan kanser kolorektal, namun mekanisme patologinya masih tidak jelas.

Secara amnya, masalah barah usus besar boleh berlaku apabila terdapat ketidakseimbangan fungsi di antara dua jenis gen yang mengawal tumbesaran, pembahagian dan kematian sel.

Onkogen merupakan gen yang membantu sel untuk membesar, membahagi dan mengekalkan jangka hayat sel.

Gen penindas tumor (tumour suppressor gene) bertanggungjawab untuk mengawal tahap pembahagian sel dan menyebabkan sel mati pada waktu tertentu.

Apabila mutasi menyebabkan onkogen aktif dan gen penindas tumor nyahaktif, ia boleh menyebabkan sel membahagi di luar kawalan.

Secara amnya mutasi boleh dibahagikan kepada 2.

Mutasi genetik yang diwarisi

Segelintir mutasi maklumat genetik boleh diwariskan kepada generasi seterusnya lantas membuatkan mereka berisiko untuk mendapat masalah kanser kolorektal.

Antara masalah kesihatan genetik yang sering dikaitkan dengan kanser kolorektal adalah:

Familial adenomatous polyposis (FAP), attenuated FAP (AFAP) dan sindrom Gardner melibatkan perubahan pada gen penindas tumor, APC. Perkara ini boleh menyebabkan individu tersebut mendapat beratus polip dalam usus besar. Ia merupakan keadaan pra kanser bagi barah kolorektal.

Sindrom Lynch (hereditary non-polyposis colon cancer atau HNPCC) melibatkan perubahan pada gen yang bertanggungjawab untuk membaiki DNA yang rosak.

Sindrom Peutz-Jeghers menyebabkan masalah nyahfungsi pada gen STK11 yang merupakan gen penindas tumor.

Poliposis berkait dengan gen MYH (MAP). Gen tersebut bertanggungjawab untuk menyemak kerosakan DNA semasa sel membahagi. Tanpanya, kebarangkalian untuk mendapat kanser kolorektal agak tinggi.

Mutasi genetik yang diperolehi

Kebanyakan masalah berkaitan dengan mutasi genetik sehingga menyebabkan kanser merupakan perubahan mutasi hasil daripada faktor yang diperolehi.

Ini bermakna, punca kepada kanser berlaku sepanjang mereka hidup dan ia tidak diwariskan kepada generasi seterusnya,

Walaupun pelbagai jenis
faktor risiko
 boleh menyebabkan berlakunya mutasi, namun kaitannya dengan kanser kolorektal masih lagi tidak jelas.

Pada kebanyakan kes, kanser kolorektal berlaku hasil interaksi daripada pelbagai jenis mutasi yang menyebabkan sel membahagi di luar kawalan.

Siapa yang berisiko untuk mendapat kanser kolorektal?

Faktor yang meningkatkan kebarangkalian untuk anda mendapat kanser kolorektal terbahagi kepada dua iaitu:

Faktor risiko kanser kolorektal yang boleh diubah

Masalah berat badan berlebihan atau obes

Hidup tidak aktif (kurang aktiviti fizikal)

Ambil makanan yang tinggi kandungan daging merah seperti lembu, babi, kambing atau makanan berproses seperti sosej.

Kurang pengambilan makanan berserat seperti buah-buahan, sayur-sayuran dan bijirin

Tabiat merokok

Pengambilan minuman beralkohol secara berlebihan

Faktor risiko kanser kolorektal yang tidak boleh diubah

Berusia 50 tahun ke atas

Sejarah penyakit polip kolorektal atau kanser kolorektal

Menghidap penyakit radang usus (kolitis ulseratif, penyakit Crohn dan sebagainya)

Sejarah keluarga kanser kolorektal atau polip

Menghidap masalah sindrom kanser warisan seperti HNPCC, FAP, sindrom Lynch dan sebagainya.

Menghidap masalah kencing manis tidak terkawal

Langkah pencegahan

Tiada cara mutlak yang dapat menghindarkan mana-mana individu daripada didiagnosis dengan masalah kanser kolorektal atau kanser usus.

Walau bagaimanapun, risikonya boleh dikurangkan melalui beberapa
langkah pencegahan
seperti berikut.

Saringan kanser kolorektal

Bagi mereka yang tidak menunjukkan simptom, saringan boleh membantu mengesan perubahan kanser kolorektal pada peringkat awal.

Oleh sebab polip yang terbentuk pada permukaan usus besar mengambil masa sekitar 10 hingga 15 tahun untuk menjadi kanser kolorektal, ia boleh dikesan lebih awal dan dibuang sebelum melarat menjadi barah.

Mereka yang berusia 45 tahun dan ke atas digalakkan untuk melalui saringan kanser kolorektal.

Jika anda mempunyai sejarah keluarga dengan masalah kanser kolorektal, ujian saringan boleh dilakukan lebih awal.

Perubahan gaya hidup

Faktor risiko seperti diet tidak seimbang, tidak melakukan aktiviti fizikal dan masalah berat badan berlebihan boleh meningkatkan risiko kanser.

Kawalan berat badan pada tahap ideal (mengikut jisim berat badan, BMI) boleh membantu mengurangkan risiko untuk mendapat kanser kolorektal.

Pertubuhan Kesihatan Sedunia (WHO) menyarankan aktiviti fizikal berintensiti sederhana seperti joging perlu dilakukan sekurang-kurangnya 150 minit seminggu.

Jika intensiti tersebut dapat dipertingkatkan, ia boleh membantu mengurangkan
risiko kanser.

Bagi pemakanan pula, secara amnya, pengambilan makanan berserat boleh melindungi sistem pencernaan daripada penyakit termasuklah kanser kolorektal.

Kajian juga menunjukkan pengambilan alkohol melebihi 2 kali sehari bagi lelaki dan 1 kali sehari bagi wanita boleh meningkatkan
risiko kanser kolorektal.

Berhenti merokok elak kanser kolorektal

Bukan sahaja kanser kolorektal, tapi dengan merokok juga boleh menyebabkan pelbagai jenis kanser lain.

Mereka yang berhenti merokok boleh merendahkan risiko pada kadar yang sangat signifikan dalam konteks barah usus besar.

Bagi mereka yang mengalami kesukaran untuk berhenti, boleh dapatkan bantuan profesional daripada fasiliti kesihatan berdekatan.

Penggunaan ubat anti radang bukan steroid (NSAID)

Banyak kajian telah membuktikan kaitan di antara pengambilan ubat aspirin dan NSAID dengan penurunan risiko untuk mendapat kanser kolorektal.

Namun, kedua-dua ubat tersebut boleh menyebabkan kesan sampingan yang mengancam nyawa seperti pendarahan dalaman dan ulser perut.

Pemberian ubat tersebut perlu dipertimbangkan dengan risiko yang boleh dialami pesakit.

Anda perlu merujuk kepada doktor terlebih dahulu sebelum mula mengambil ubat aspirin atau sebarang NSAID.

Terapi gantian hormon bagi wanita

Walaupun terdapat kajian yang menunjukkan terapi hormon estrogen dan progesteron boleh menurunkan risiko kanser kolorektal, tapi ia juga boleh meningkatkan masalah kesihatan lain terutamanya pada wanita sesudah menopaus.

Sebelum mencuba kaedah berkaitan dengan terapi gantian hormon, pastikan anda mendapatkan nasihat perubatan daripada doktor.

Jumpa doktor

Masih ramai yang tidak mengenali simptom kanser kolorektal walaupun ia lazim didiagnosis dalam kalangan lelaki dan wanita.

Ada juga yang malu memandangkan pemeriksaan doktor melibatkan penggunaan alatan kolonoskopi untuk melihat keadaan di dalam usus besar.

Apa yang anda perlu tahu adalah simptom kanser kolorektal atau barah usus besar mempunyai persamaan dengan masalah kesihatan lain.

Oleh itu, sukar untuk kita tentukan bila masa yang sesuai untuk seseorang itu berjumpa dengan doktor.

Namun, jika anda mengalami simptom dan risau akan risiko anda, pemeriksaan doktor boleh memberikan gambaran yang lebih jelas berkenaan dengan penyakit yang anda alami.

Jika ia bukan kanser, anda akan lebih bertenang. Jika ia kanser,
rawatan awal
 boleh diberikan bagi mencapai kadar kesembuhan yang tinggi.

Pemeriksaan fizikal yang akan dibuat oleh doktor bergantung kepada simptom dan faktor risiko yang dikenal pasti semasa pengambilan sejarah perubatan.

Suhu, tekanan darah dan kadar denyutan nadi merupakan ukuran standard yang akan diambil berserta dengan pemeriksaan abdomen.

Jika terdapat tanda-tanda yang menunjukkan anda mungkin menghidap masalah kanser perut,
ujian makmal akan dibuat bagi mengesahkan diagnosis tersebut

Hidup dengan kanser perut

Bagi kebanyakan individu,
rawatan bagi masalah kanser kolorektal
 atau barah usus besar mempunyai kadar kesembuhan yang sangat tinggi.

Namun, seperti masalah kanser lain, jika tidak dipantau secara berkala, kanser tersebut boleh kembali.

Maka, beberapa aspek perlu diberikan penekanan setelah anda didiagnosis atau telah mendapatkan rawatan kanser kolorektal.

Antaranya adalah:

Pelan penjagaan bagi pesakit kanser kolorektal. Ini termasuklah kekerapan janji temu, ujian makmal atau saringan yang perlu dijalani (kolonoskopi, proktoskopi), saranan pelan pemakanan dan rawatan kepada komplikasi jangka masa panjang atau kesan sampingan rawatan kanser.

Patuhi janji temu bagi mendapatkan pemantauan berkala. Kebiasaannya kekerapan janji temu adalah sekitar 3 hingga 6 bulan sekali.

Pastikan anda menyimpan rekod perubatan dan insurans kesihatan.

Jika anda menjalani prosedur kolostomi, pastikan anda mengetahui cara penjagaannya.

Jangan ambil suplemen melainkan sudah disahkan doktor. Masih tiada bukti yang mencukupi menunjukkan pengambilan suplemen boleh menurunkan
risiko kanser kolorektal.


Lipoma

Definisi

Apa itu Lipoma?

Lipoma adalah lapisan lemak yang terkumpul secara beransur-ansur di bawah kulit, antara lapisan kulit dan otot. Ia paling kerap berlaku di bahagian leher, belakang, bahu, lengan dan peha. Malah, ia juga boleh terjadi di bahagian lain badan seperti usus. Lipoma adalah tumor yang tidak berbahaya, dan paling biasa berlaku pada orang dewasa.

Apakah kebarangkalian Lipoma?

Lipoma boleh memberi kesan kepada kedua-dua lelaki dan wanita daripada pelbagai peringkat usia. Walau bagaimanapun, penyakit ini pada kebiasaannya dilihat pada wanita pertengahan umur. Status dan kondisi adalah berbeza bagi setiap orang. Sentiasa berbincang dengan doktor anda untuk mendapatkan nasihat berhubung kaedah diagnostik, dan rawatan terbaik untuk anda.

Simptom-simptom

Apakah simptom-simptom Lipoma?

Lipoma sering muncul pada awalnya sebagai benjolan yang lembut, bulat dan subkutaneus (terletak atau berbaring di bawah kulit) yang tidak menyakitkan. Pesakit selalunya tidak tahu bahawa dia mempunyai lipoma. Kebanyakkan tumor tampil melekit atau seperti lembut seperti getah.

Ianya boleh digerakkan ke kawasan sekitarnya dengan mudah.

Malah, ada kemungkinan wujudnya lebih daripada satu tumor secara serentak. Tumor ini boleh menyebabkan rasa sakit jika ia bertindih dengan saraf atau jika ia mempunyai lebih banyak saluran darah di dalamnya. Lipoma tampil dalam saiz yang pelbagai tetapi jarang sekali berlaku kes tumor yang melebihi 8 cm. Ia paling kerap terjadi di lengan, kaki, belakang dan leher. Lipoma juga boleh mengambil tempat di bahagian lain badan seperti paru-paru, kolon, payudara, dan simptom-simptom ini bergantung kepada lokasi tumor.

Mungkin terdapat beberapa tanda atau simptom yang tidak disenaraikan di atas. Jika anda mempunyai sebarang kebimbangan tentang simptom-simptom tersebut, sila berjumpa dengan doktor anda.

Bila saya harus berjumpa doktor?

Lipoma biasanya tidak berbahaya. Walau bagaimanapun, jika anda perasan sebarang benjolan atau bengkak di mana-mana bahagian badan anda, sila berjumpa dengan doktor. Hubungi doktor anda jika anda mengalami kesakitan di bahagian yang mempunyai lipoma. Jika anda melihat saiz tumor dengan ketara meningkat lemak (contohnya, dua kali ganda saiznya) dalam masa 12 bulan, anda perlu hubungi doktor anda secepat mungkin. Sekiranya lipoma membesar secara perlahan, peningkatan dalam saiz boleh menjadi petanda kepada masalah lain.

Punca

Apakah Punca Lipoma?

Punca lipoma masih tidak diketahui.  Faktor genetik mungkin penyebab penyakit ini. Pada kebiasaannya, lipoma mungkin terjadi dalam kalangan ahli keluarga.

Faktor-faktor Risiko

Apakah yang meningkatkan risiko saya kepada Lipoma?

Terdapat banyak faktor risiko untuk kutu, seperti:

Usia: Orang yang berumur 40 hingga 60 tahun sering mempunyai risiko yang lebih tinggi daripada biasa.

Mempunyai syarat lain: Terdapat penyakit lain seperti sindrom Cowden, sindrom Gardner.

Sejarah keluarga: Mempunyai ahli keluarga dengan penyakit ini.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Lipoma didiagnosis?

Lipoma adalah tumor yang tidak berbahaya, dan seringkali tidak memerlukan rawatan. Bagaimanapun, doktor anda akan menjalani pembedahan untuk membuangnya jika terdapat pertumbuhan tumor. Lipoma biasanya tidak berulang selepas pembedahan. Ia boleh dikeluarkan melalui teknik liposuction (teknik dalam pembedahan kosmetik untuk mengeluarkan lemak yang berlebihan dari bawah kulit dengan sedutan), namun pembuangan keseluruhan tumor tidak bergantung kepada kekerapan prosedur itu dijalankan.

Lipoma tidak berbahaya, tetapi doktor anda perlu memastikan bahawa pertumbuhan itu bukanlah suatu bentuk tumor sista, abses, atau kanser tisu adipose. Kanser yang berkembang akibat pertumbuhan berlebihan tisu adipose tidak mudah untuk digerakkan di bawah kulit dan boleh menyebabkan kesakitan.

Bagaimana pesakit Lipoma dirawat?

Lipoma adalah tumor yang tidak berbahaya, dan seringkali tidak memerlukan rawatan. Bagaimanapun, doktor anda akan menjalani pembedahan untuk membuangnya jika terdapat pertumbuhan tumor. Lipoma biasanya tidak berulang selepas pembedahan. Ia boleh dikeluarkan melalui teknik liposuction (teknik dalam pembedahan kosmetik untuk mengeluarkan lemak yang berlebihan dari bawah kulit dengan sedutan), namun berapa kerap tidak membuang keseluruhan tumor.

Lipoma tidak berbahaya, tetapi doktor anda perlu memastikan bahawa pertumbuhan itu bukanlah suatu bentuk tumor sista, abses, atau kanser tisu adipose. Kanser yang berkembang akibat pertumbuhan berlebihan tisu adipose tidak mudah untuk digerakkan di bawah kulit dan boleh menyebabkan kesakitan.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Lipoma?

Gaya hidup dan kaedah pengubatan sampingan berikut mungkin membantu anda mengatasi lipoma:

Periksa jika terdapat sebarang benjolan pada badan. Lipoma tidak berbahaya, tetapi tumor lain boleh menjadi serius dan harus dirawat.

Hubungi doktor anda jika anda melihat kemerahan atau bengkak dan rasa hangat pada lemak TURP.

Tetapkan temu janji pemeriksaan semula untuk memantau perkembangan simptom-simptom dan kesihatan anda.

Dengarkan nasihat doktor, jangan mengambil sesuatu ubat secara sebarangan sebaliknya ikut preskripsi yang telah ditetapkan untuk anda.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Bagaimana ingin kekal aktif sepanjang hari?

Menjadi aktif sepanjang hari boleh mengelakkan anda dari banyak masalah kesihatan seperti obesiti, glukosa tinggi di dalam darah, tekanan darah tinggi dan juga turut memberikan anda bentuk badan seperti yang anda inginkan. Bagaimana kita boleh meningkatkan keaktifan kita dengan langkah yang mudah?

Di bawah adalah beberapa petua berguna yang akan membantu anda membakar kalori tanpa perlu ke gimnasium yang mahal.

Di tempat kerja

Terdapat banyak cara untuk anda membakar sebahagian lemak semasa menjalani kehidupan sedentari.

Gunakan tangga, bukannya lif, boleh menjadi satu senaman jantung yang baik.

Selepas bekerja selama 1 atau 2 jam, adalah penting untuk anda bangun dari kerusi dan berjalan beberapa langkah di sekitar pejabat anda atau lakukan senaman regangan yang mudah.

Bergerak sebanyak yang boleh: keluar makan, berhenti satu stesen yang lebih awal dan berjalan ke pejabat jika anda menggunakan pengangkutan awam.

Di rumah

Anda juga boleh menjadi aktif dengan melakukan sukan atau hobi kegemaran anda seperti berjalan bersama anjing anda, bermain dengan anak-anak. Di samping itu, kerja-kerja seperti vakum, membasuh pinggan dan membersihkan habuk juga boleh dilakukan. Anda boleh mangambilnya sebagai peluang untuk melakukan beberapa kerja di halaman rumah (memotong rumput, menyapu daun gugur) dan membersihkan rumah (membuka kotak dan membuang kotak lama). Akhir sekali, anda boleh melakukan senaman sambil menonton rancangan kegemaran anda atau melakukan senaman semasa iklan.

Semasa di luar

Menjadi aktif kadangkala boleh memakan masa dan tenaga. Sebagai contoh, anda boleh meletakkan kenderaan jauh dari pusat membeli-belah agar boleh berjalan pada jarak yang lebih jauh; cuba berjalan di setiap sudut kedai runcit; berjalan ke atas dan ke bawah di terminal kapal terbang apabila ada kelewatan penerbangan; dan semasa perjalanan di atas jalan raya, adalah dinasihatkan untuk turun dari kereta 1 atau 2 jam selepas memandu dan lakukan beberapa senaman regangan.


5 Simptom Skizofrenia Yang Patut Anda Tahu

Skizofrenia (schizophrenia) adalah satu masalah yang mencabar yang sering membuatkan seseorang sukar untuk membezakan antara apa yang nyata dan tidak nyata, berfikir dengan jelas, menguruskan emosi, berkaitan dengan orang lain, dan berfungsi dengan normal. Mengesyaki bahawa anda atau seseorang yang anda suka mempunyai skizofrenia boleh menjadi tekanan dan pengalaman emosi.

Tanda-tanda awal skizofrenia

Bagi sesetengah orang, skizofrenia muncul secara tiba-tiba dan tanpa amaran. Skizofrenia fasa awal ini, anda mungkin kelihatan aneh, tidak aktif dan tidak emosi kepada orang lain. Anda mula mengasingkan diri, mengabaikan penampilan, mengatakan perkara-perkara yang pelik dan menunjukkan ketidakpedulian kepada kehidupan. Prestasi anda di tempat kerja atau sekolah juga boleh merosot. Selalunya, pada awalnya rakan atau ahli keluarga akan tahu sesuatu yang salah, tanpa mengetahui apa sebenarnya.

Antara tanda amaran awal termasuk:

Kemurungan, tidak bersosial

Huru-hara atau kecurigaan, tindak balas melampau terhadap kritikan

Kebersihan diri merosot

Pandangan mendatar, tanpa ekspresi

Ketidakupayaan untuk menangis atau ketawa atau menangis yang tidak sesuai

Terlebih tidur atau insomnia, pelupa, tidak dapat menumpukan perhatian

Penyataan ganjil atau tidak rasional,penggunaan perkataan atau cara bercakap yang pelik

Simptom skizofrenia

1. Khayalan (Delusions)

Khayalan adalah sangat biasa dalam skizofrenia, yang mana berlaku di lebih daripada 90% daripada mereka yang mengalami gangguan itu.

4 jenis khayalan:

Khayalan penyeksaan:
 Kepercayaan bahawa orang lain, sering kali “mereka” samar-samar, keluar untuk mendapatkan anda. Khayalan ini sering melibatkan idea-idea dan plot aneh.

Khayalan rujukan:
 Kejadian
alam sekitar yang neutral dipercayai mempunyai maksud khusus dan peribadi. Contohnya, anda mungkin percaya papan iklan atau individu di TV memberi pesanan bermakna khusus untuk anda.

Khayalan kemegahan:
 Percaya bahawa anda terkenal dan individu penting. Selalunya, khayalan ini mungkin melibatkan kepercayaan bahawa anda mempunyai kuasa luar biasa, seperti keupayaan untuk terbang.

Khayalan kawalan:
 Kepercayaan bahawa pemikiran atau tindakan anda dikendalikan oleh pihak luar, tentera asing. Kekeliruan kawalan umum termasuk penyiaran pemikiran (pemikiran peribadi anda berpindah kepada orang lain), pemikiran masuk (seseorang di dalam fikiran anda), dan pemikiran keluar (pemikiran anda dirompak).

2. Halusinasi (Hallucinations)

Halusinasi adalah bunyi atau deria lain yang dialami sebagai nyata apabila ia hanya wujud dalam fikiran anda. Walaupun halusinasi boleh melibatkan mana-mana lima deria, halusinasi pendengaran (misalnya mendengar suara atau bunyi lain) adalah yang paling biasa dalam skizofrenia, yang sering berlaku apabila anda salah menafsirkan perbincangan diri sendiri sebagai datang dari sumber luar.

Halusinasi skizofrenia biasanya bermakna kepada anda sebagai orang yang mengalaminya. Banyak kali, suara itu adalah orang yang anda kenal, dan biasanya iaa kritikal, kasar atau kesat. Halusinasi visual juga agak biasa, sementara itu semua halusinasi cenderung menjadi lebih buruk apabila anda bersendirian.

3. Ucapan tidak teratur

Skizofrenia boleh menyebabkan anda mengalami masalah menumpukan perhatian dan mengekalkan kerangka pemikiran, secara luaran memanifestasikan dirinya dengan cara anda bercakap. Anda boleh bertindak balas terhadap pertanyaan dengan jawapan yang tidak berkaitan, mulakan ayat dengan satu topik dan tamat di tempat yang sama sekali berbeza, bercakap secara tidak sengaja, atau mengatakan perkara yang tidak logik.

Tanda-tanda ucapan tidak teratur

i. Hubungan lemah:
 Segera beralih dari topik ke topik, tanpa sambungan antara satu pemikiran dan seterusnya.

ii. Neologisms:
 Kata-kata atau frasa yang dibuat hanya mempunyai makna kepada anda.

iii. Ketekunan:
 Pengulangan perkataan dan pernyataan; dengan mengatakan perkara yang sama berulang kali.

iv. Clang:
 Penggunaan kata berima tanpa maksud.

4) Tingkah laku tidak teratur

Skizofrenia
 mengganggu aktiviti yang diarahkan oleh matlamat, merosakkan keupayaan anda untuk menjaga diri, kerja dan berinteraksi dengan orang lain. Tingkah laku tidak teratur muncul sebagai:

Penurunan fungsi keseluruhan harian

Respons emosi yang tidak dapat diramalkan atau tidak sesuai

Kelakuan yang kelihatan aneh dan tidak mempunyai tujuan

Kurangnya had dan kawalan dorongan

5) Simptom negatif

Simptom yang disebut  skizofrenia “negatif” merujuk kepada ketiadaan perilaku normal yang terdapat pada individu yang sihat, seperti:

Kurangnya ekspresi emosi – Wajah yang tidak ekspresif, termasuk suara mendatar, kekurangan hubungan mata, dan ungkapan muka kosong atau terhad.

Kurang minat atau semangat – Masalah dengan motivasi; kekurangan penjagaan diri.

Seolah-olah kurang minat di dunia – Ketidaksamaan persekitaran yang ketara; pengeluaran sosial.

Kesukaran berucap dan keabnormalan – Ketidakupayaan untuk membawa perbualan; balasan pendek dan kadang-kadang diputuskan kepada soalan; bercakap dalam monotone.


Penyakit Buah Pinggang, Keperluan Ambil Vitamin & Mineral Yang Penting!

Menurut Institut Perubatan, tubuh badan manusia memerlukan sekurang-kurangnya
 lebih dari sedozen vitamin dan mineral
 bagi membolehkannya berfungsi dengan baik terutama jika mereka adalah pesakit penyakit buah pinggang kronik (CKD)! Kenapa?

Untuk mendapatkan lebih banyak informasi berkenaan Urologi, sila dapatkannya
di sini.

Adakah ia begitu penting untuk buah pinggang?

Pesakit
CKD mempunyai keperluan yang lebih besar
 untuk beberapa vitamin dan mineral.

Antara
c
ontoh vitamin yang diperlukan adalah
B1, B2, B6, B12, asid folik, niacin, asid pantotenik, biotin dan vitamin C
, manakala mineral adalah zink, zat besi dan kuprum.

Vitamin dan mineral ini akan membantu tubuh badan anda menggunakan makanan yang anda makan.

Ia diperlukan untuk membuat tenaga untuk sel-sel dan menggalakkan pertumbuhan dan memperbaiki tisu-tisu badan.

Dan, pesakit penyakit buah pinggang kronik
mengubah keperluan tubuh badan anda
 untuk vitamin dan mineral tertentu disebabkan oleh:

Produk sisa yang terhasil dalam tubuh setiap hari boleh mengubah cara tubuh menggunakan vitamin dan mineral.

Sesetengah ubat yang anda ambil boleh mengubah cara tubuh menggunakan vitamin dan mineral tertentu.

Beberapa vitamin hilang semasa rawatan dialisis
.

Akibat diet CKD, anda boleh merosakkan beberapa vitamin dan mineral tertentu daripada beberapa kumpulan makanan.

Pada hari yang anda berasa tidak cukup baik untuk makan makanan biasa, anda mungkin tidak mendapat cukup vitamin dan mineral setiap hari.

Penyakit buah pinggang mengubah keupayaan tubuh anda untuk membuat beberapa vitamin,
contohnya ialah Vitamin D
.

Peranan vitamineral jika ada penyakit buah pinggang

Larut lemak

Vitamin A:
 Menggalakkan pertumbuhan sel dan tisu, serta membantu melindungi daripada jangkitan.

Vitamin D:
 Membantu tubuh menyerap kalsium dan fosforus,
menyimpan mineral ini dalam tulang dan gigi, dan mengawal hormon paratiroid (PTH).

Vitamin E:
 Membantu melindungi sel daripada pengoksidaan dan radikal bebas untuk melindungi daripada penyakit jantung dan beberapa jenis kanser.

Vitamin K:
 Membantu darah membekukan protein,
penting untuk pembentukan tulang yang sihat.

Larut air

Vitamin B1 (thiamin):
Membantu sel menghasilkan tenaga daripada karbohidrat dan
membantu sistem saraf berfungsi dengan baik
.

Vitamin B2 (riboflavin):
Membantu sel menghasilkan tenaga, menyokong penglihatan normal dan kulit yang sihat.

Vitamin B6:
Membantu menghasilkan protein, yang mana kemudiannya digunakan untuk menghasilkan sel, dan juga membantu
menghasilkan sel darah merah
.

Vitamin B12:
Membantu membuat sel baru, mengekalkan sel saraf dan berfungsi dengan folat untuk membuat sel darah merah.

Niacin:
Membantu tubuh menggunakan gula dan asid lemak, membantu sel menghasilkan tenaga dan membantu fungsi enzim dalam tubuh.

Biotin:
Membantu sel menghasilkan tenaga dan memetabolisme protein, lemak dan karbohidrat.

Folat:
 Membantu membuat DNA untuk sel baru dan berfungsi dengan vitamin B12 untuk menghasilkan sel darah merah.

Vitamin C
:
Membantu tubuh menyerap zat besi, membuat kolagen, membentuk dan memperbaiki sel darah merah, tulang dan tisu lain, mengekalkan gusi yang sihat dan menyembuhkan luka, serta mengekalkan sistem imun yang sihat.

Asid pantotenik:
Membantu tubuh menghasilkan tenaga dan memetabolisme protein, lemak dan karbohidrat.

Adakah pengambilan vitamineral lebih penting daripada suplemen?

Hampir semua vitamin dan mineral boleh didapati daripada makanan kerana tubuh badan tidak menghasilkan bahan-bahan ini.

Bagi mereka dengan buah pinggang yang sihat
 dan makan pelbagai makanan daripada semua kumpulan makanan akan mendapat banyak vitamin dan mineral.

Namun,
bagi pesakit buah pinggang
, mereka perlu mengehadkan beberapa kumpulan makanan.

Ini menyebabkan
mereka mungkin tidak mendapat semua vitamin dan mineral
 yang diperlukan tubuh badan setiap hari.

Oleh itu, mungkin penting bagi mereka mendapatkan suplemen vitamin dan mineral tertentu.

Bagaimanapun, pesakit penyakit buah pinggang perlu berbincang dengan doktor terlebih dahulu.


Tip Mengawal Asid Perut Ketika Puasa

Puasa dipercayai dapat membantu membersihkan tubuh daripada pelbagai racun dan toksik punca masalah kesihatan harian. Namun ada kalanya anda mungkin akan mengalami sakit perut ketika puasa.

Apakah penyebab masalah sakit perut itu dan adakah terdapat cara untuk mengatasinya?

Untuk mendapatkan lebih banyak info tentang Sistem Penghadaman, sila dapatkannya
di sini.

Ketakcernaan asid punca sakit perut ketika puasa

Ia adalah sesuatu yang normal untuk mengalami kesakitan perut kerana
asid perut
 yang mungkin menyebabkan perut dan tekak mengalami sensasi terbakar.

Umumnya keadaan tersebut berlaku kerana asid perut tidak mencerna apa-apa makanan atau minuman.

Dispepsia adalah simptom dan bukannya penyakit. Ia biasanya melibatkan kesakitan atau membakar di kawasan perut.

Anda juga mungkin mengalami kembung,
pedih ulu hati
, mual, sendawa dan muntah.

Baca juga:

Penyebab

sakit perut di bulan puasa
berkaitan pencernaan asid termasuk ubat-ubatan tertentu seperti ubat-ubatan antiradang.

Kesakitan juga boleh berlaku apabila asid perut memasuki kerongkong anda, walaupun ini lebih biasa selepas makan berlebihan berbanding
semasa berpuasa.

Masalah masalah pundi hempedu, pankreatitis, hepatitis dan
ulser peptik
 boleh menyebabkan kesakitan dan sakit perut atas.

 Dispepsia juga boleh berlaku tanpa sebab atau sebab yang jelas.

Amalan berpuasa

Puasa adalah menahan pengambilan makanan dan minuman untuk tempoh jam atau sepanjang hari.

Malah, banyak jenis amalan kesihatan alternatif menggunakan puasa sebagai cara untuk merawat penyakit dan penyakit, walaupun terdapat sedikit bukti saintifik untuk menyokong tuntutan manfaat kesihatan ini.

Profesional perubatan boleh mencadangkan puasa sementara sebelum prosedur pembedahan dan beberapa ujian diagnostik.

Tip mengawal sakit perut ketika puasa

Minum air suam

Air suam
 dan juga panas, nampaknya lebih membantu menyelesaikan masalah perut berbanding air sejuk yang juga boleh mengganggunya.

Minum air dalam kuantiti yang kecil

Minum air yang banyak boleh menipu perut untuk berfikir anda penuh (kenyang), tetapi ia juga boleh menipu untuk menghasilkan asid tambahan untuk mula mencerna makanan yang diharapkan.

Jadi, minum sedikit air sepanjang hari dan bukannya menelan dalam jumlah yang banyak.

Tidur beralaskan bantal bantu atasi sakit perut

Apabila tidur, perut anda boleh menghantar asid ke dalam tekak jika
anda berbaring.

Tidur beralaskan bantal mengurangkan kemungkinan ini dan akan membantu mengelakkan sakit tekak pada
waktu pagi
.

Elakkan menambah apa-apa ke air anda

Ramai orang sebenarnya hanya minum air suling semasa puasa untuk memastikan ia benar-benar bebas dari aditif.

Malah aditif yang mudah seperti
jus lemon
 boleh menyebabkan asid perut anda membakar kerana tubuh anda mengharapkan makanan.

Jika masalah sakit perut ketika berpuuasa berlanjutan, lakukan pemeriksaan doktor untuk lebih kepastian mengenai keadaan diri.


6 Tanda Dehidrasi Yang Anda Perlu Tahu

Dehidrasi adalah keadaan apabila badan kekurangan banyak anda. Air adalah komponen yang sangat penting di dalam badan. Lebih kurang 60 peratus dari berat badan manusia dewasa adalah air.

Jika air di dalam badan berkurang, banyak fungsi badan yang tidak dapat dilakukan dengan sempurna. Tanpa air, manusia hanya boleh hidup kurang dari seminggu.

Apakah tanda-tanda dehidrasi yang perlu anda tahu? Sila baca selanjutnya.

1. Nafas berbau

Air liur anda mempunyai fungsi antibakteria. Dalam kes dehidrasi, air liur berkurang dan banyak bakteria akan berkembang-biak. Akhirnya, nafas anda akan berbau.

2. Kulit kering

Ramai yang fikir bahawa mereka yang mengalami dehidrasi akan berpeluh dengan banyak. Tetapi hakikatnya, kulit akan menjadi kering. Apabila dicubit, kulit akan kekal berkedut dan mengambil masa lebih lama untuk kembali tegang seperti biasa.

3. Ketegangan otot

Dehidrasi hanyalah salah satu dari penyebab ketegangan otot tetapi anda perlu memikirkan kebarangkaliannya terutamanya ketika cuaca sedang panas terik.

Ia boleh juga berlaku semasa cuaca sejuk jika tidak mendapatkan cukup air.

4. Demam dan menggigil

Apabila badan anda kekurangan air, ia boleh menjadi demam dan menggigil. Demam seterusnya akan membuatkan keadaan dehidrasi tersebut semakin parah. Dapatkan bantuan doktor jika suhu anda melebihi 39 darah celsius.

5. Mengidam makanan terutamanya makanan manis

Semasa dehidrasi, organ-organ seperti hati yang menggunakan air untuk berfungsi menghasilkan tenaga akan gagal bekerja dengan sempurna. Jadi, badan akan meminta makanan manis untuk mendapatkan tenaga.

6. Sakit kepala

Dehidrasi ringan pun boleh menyebabkan sakit kepala dan merangsang serangan migrain. Apabila anda mengalami sakit kepala, anda boleh ambil beberapa gelas air untuk mengurangkan rasa sakit tersebut. Apa pun puncanya, dehidrasi sedikit sebanyak menyumbang kepada sakit kepala tersebut.

Hello Health Group
 tidak menyediakan nasihat perubatan, diagnosis atau rawatan.